open-index/open-wikipedia-markdown huggingface dataset:
朱家角城隍庙

**朱家角城隍庙**，也叫**青浦城隍行宫**，是上海青浦區朱家角鎮丄个城隍廟，是青浦城隍庙个行宫。

## 历史
朱家角城隍庙造个辰光弗清爽，本来垃镇南个雪葭浜，乾隆廿八年（1763年），徽州人程履吉拿渠迁到難朝个地方。難朝是朱家角镇漕河街67、69、71号。

後来，咸豐手裏（1851年到1861年），城隍庙毀脫，光緒七年（1881年）重新造過。1964年1月份走水畀火烧脱哉。1986年11月公布为青浦县文物保护单位。1992年恢复开放。同年10月份开始修箇城隍庙，到1994年8月份，头门、大殿侪修复哉。

## 建筑
箇廟帮一般城隍庙弗一样，是坐西朝东个，门开勒东面，占地0.14公顷，建筑面积976平方米。庙當中是头门、戏台、大殿，两旁是庑。濟手边有寅清堂、熙春台、假山方池、梅亭、玉照廊、月香室，順手邊有凝和书屋、荷净山房、潭影阁、荷花池、可娱斋、乐溪庐、挹秀轩、花神殿、怡亭、含清榭。旁邊有小曲溪，上面有小石桥，桃李杨柳到處全看得見。周郁滨《珠里小史》裏向寫城隍廟有十二景。1964年1月份，後殿、寝宫火着燒脫哉。到1985年，亭台楼阁、假山水池已經無得哉，头门、戏台、两庑、大殿等主体建筑基本丄向還完好。難朝戏台两侧改建以後是对称厢房，各是九开间。

大殿主体由殿前露台、献殿、正殿搭後頭个龟头屋组成。献殿是五架梁，椽下頭有木刻雕花，歇山顶，檐下头有隻大算盘。正殿前頭有轩，正殿椽下頭全有木质雕花，硬山顶。

戏台有两层，歇山顶，有回廊。檐廊下頭有倒挂莲花座，是七架梁结构，东五架、西二架。戲臺頂丄是160隻斗拱组成个圆旋形顶，建筑学家讲伊是“江南第一斗拱”。两侧石柱丄镶嵌仔一副对联，上联“筑斯台悠也久也”，下联“观往事梦耶真耶”，横额“承平雅颂”。

后院里向有棵银杏树，传说是抗倭名将戚继光勒垃种拉朱家角个，有得三百多年个树龄，现在是上海市一级保护古木。

## 參考文獻


## 外部链接
* 青浦博物馆-朱家角城隍庙
水上区（上海市）

**水上区**，是上海市已撤销脱个一隻区。1953年11月27号，华东军政委员会批准设立。1954年4月28号，水上区人民政府正式成立。因为居民侪是住勒水面浪个船民，故咾叫箇個名字。范达夫（樊脱夫）任区长。伊个管辖范围是黄浦江、苏州河两大干流外加伊68条支流个水上区域，水域面积24.50平方公里。船只16,655条，船民74,437人（1953年）。1955年改叫水上区人民委员会。1956年6月28号，因为船民大部分侪搬到陆地浪定居，上海市人民委员会撤销水上区。原水上区人民委员会各科室业务工作分别划归黄浦区人民委员会相应部门暂时负责。1957年4月份，水上地区分别划畀附近个黄浦、虹口、闸北、普陀、蓬莱、卢湾、杨浦、东昌、东郊、西郊、北郊11隻区管理。

## 参考
臺灣閒話

**臺灣閒話**，也叫**臺灣話**、**臺灣台語**、**臺灣閩南語**，通稱**臺語**（Tâi-gí / Tâi-gú / Tâi-gír）是勒垃臺灣搭澎湖群島通行个閩南語泉漳片方言。

## 參考文獻
华新镇

**华新镇**，是中华人民共和国上海市青浦区下头一隻乡镇级行政单位，面积47.6平方公里，户籍人口3.46万人（2008年）。
广场公园

**广场公园**，老底子叫**延中绿地**，是中华人民共和国上海市黄浦区帮静安区个公园，面积28公顷。广场公园好分成始绿园、春之园、感觉园、嗅觉园、地质园、触觉园、干河园、芳草园、视觉园、听觉园、味觉园、自然生态园、音乐园、大树主题广场、市民林等区域。箇地方老底子是棚户区，2001年6月28号，公园造好开放。

## 参考
太平桥公园

**太平桥公园**是中华人民共和国上海市黄浦区个公园，里向有太平湖、绿地、石库门楼、观景台、湖滨路，面积44054平方米。箇公园原先是石库门，2001年6月9号，太平桥公园正式开放。开放几日天，中共中央总书记江泽民、政治局委员钱其琛、中央军委副主席遲浩田侪来逛公园视察。

## 参考资料
九子公园

**九子公园**是中华人民共和国上海市黄浦区个公园，勒垃成都路高架东面，苏州河南岸，面积7000平方米，里向有9座儿童雕塑。公园名字“九子”是从上海小囡经常性孛相个套圈子、抽陀子、掼结子、顶核子、跳筋子、造房子、扯铃子、打弹子、滚轮子九种弄堂游戏来个。2006年1月份，九子公园开园。

## 参考
康健园

**康健园**勒垃中国上海市漕河泾康健路1号，1937年造个，是上海魔术师鲍琴轩（艺名科天影）集资创办个。1953年4月1号造好对外开放，1956年公私合营，叫“康健园农场”。1958年定名“康健园”。1985年5月4号改名“科普公园”，1990年1月1号恢复原名“康健园”。

## 参考
漕河泾

**漕河泾**好指个是：
* 漕河泾集镇，原址勒垃现在上海市徐汇区漕宝路、康健路、沪闵路、习勤路合围一带个漕河泾边浪。
* 漕河泾开发区，国家级经济技术开发区、高新技术产业开发区、出口加工区、上海张江自主创新示范区园区，规划面积14.28平方公里。
* 漕河泾街道，是上海徐汇区一隻街道办事处。
* 漕河泾港，上海浦西地区东西向个一条主干河浜。
* 漕河泾开发区站，上海轨道交通9号线个一隻战投。
* 上海市漕河泾新兴技术开发区发展总公司，大型国有企业，负责漕河泾开发区个基础设施建设、土地开发、招商引资、房产经营、综合协调服务等生活，下头有弗少名字带“漕河泾”个子公司。
上海油罐艺术中心

**上海油罐艺术中心**（），又叫**油罐艺术公园**，是一家非盈利当代艺术馆，勒垃上海市徐汇区龙腾大道2380号，2019年3月23号正式开馆。

## 参考来源


## 外部链接
* 油罐艺术中心个官方网站
管弄新村

**管弄新村**是中華人民共和國上海市普陀區个小区，勒垃岚皋路以东、光新路以西、京沪铁路往南、华池路以北，占地28.4公顷，建築面積32万平方米，有84幢楼。。管弄新村1985年开始造个。

## 参考
水上区

**水上区**好指个是：
*水上区（上海市）
*水上区（重庆市）
*水上区（福州市）
*水上區（嘉義市）
中新泾公园

**中新泾公园**勒垃中华人民共和国上海市长宁区哈密路1233号，勒垃福源禅寺贴隔壁，2019年开放个。2013年，中新泾老宅拆光；2016年勒垃原址开工造箇公园。公园占地面积29900平方米，里向有徽派风格个建筑绿地、莲花水池、牡丹园。

## 参考文献
长宁虹桥体育公园

**长宁虹桥体育公园**又叫**虹桥体育公园**，是中华人民共和国上海市长宁区一座体育公园，勒垃天山西路以北、绥宁路以东、北翟路高架以南、上海外环线以西，总建筑面积超过40000平米，分成地上地下两部分。地上是绿地，约13万平方米。地下是体育中心馆、游泳馆、商业广场。体育中心馆约8064平方米。2019年12月10号，公园正式命名。2020年10月1号，长宁虹桥体育公园地面绿地正式开放。

## 参考资料
哈密公园

**哈密公园**勒垃中华人民共和国上海市长宁区，新泾港河道边，面积12435平方米，有两隻口子，一隻勒垃哈密路419号，另一隻靠近新渔路，里向有地下停车场、厕所、休闲廊架，外加30多株梅花。2018年，公园开放。

## 参考文献
延虹绿地

**延虹绿地**是中华人民共和国上海市长宁区个三星级公共绿地，勒垃虹桥路（近古北路），隔壁是上海国际舞蹈中心，2003年12月份造好个，占地面积3.2万平方米，绿化面积百分之70，里向有春漫延红、服务中心、密林红芳、《花树》雕塑咾啥个。

## 参考文献
天原公园

**天原公园**，又叫**长宁老年公园**，勒垃中华人民共和国上海市长宁区水城路735号，是一家三星级公园，原先是卢湾区园林管理所苗圃，后来划畀长宁区，1984年改建，1986年建成开放，名字从附近个天原化工厂来个，占地面积9389平方米，绿地面积5458平方米，里向有115米个林带，一座六角亭。免费开放。

## 参考文献
天原化工厂

**天原化工厂**勒垃现在中华人民共和国上海市长宁区天山路原500号，是中国最早个氯碱工厂。

## 历史
天原化工厂是化工实业家吴蕴初1929年创建个，取名天原电化厂股份有限公司（天厨味精厂附属工厂），是电化工厂，天原名字是天厨原料个意思，勒垃西白利南路2247号（现在长宁路2365号后门）个地主手里向租仔24亩空地，1930年11月份造好，厂区面积25.33万平方米，有得漂粉塔、氢气柜、总变电、锅炉房，吴蕴初做总经理，职工3560名。1931年3月20号，注册正负电极“太极”作为商标。创立个辰光是中国最早个氯碱工厂，中国氯碱第一厂。天原化工厂仓库勒垃原天山路360号，周围造出天原新村、天原二村、天原幼儿园、天原公园咾啥个建筑。

抗日战争个辰光，东洋人个飞机轰炸天原化工厂。1937年9月份下旬，天原化工厂拆运部分生产设备去四川。公私合营个辰光叫“公私合营期间上海天原化工厂”。1958年，大容量立式吸附隔膜电解槽畀中华人民共和国国务院畀仔重大科技成果奖。1968年改名“上海燎原化工厂”，1982年1月份恢复“上海天原化工厂”厂名。市长汪道涵、美术家刘海粟曾畀天原化工厂题词。《天原杯》学生化学竞赛由天原化工厂发起，谢希德颁奖，现在还勒垃上海举办。1997到1998年，天原化工厂发生过爆炸，出过人性命。2000年2月28号，天原化工厂全面停产，工厂搬去金山区上海化学工业区个上海氯碱化工股份有限公司天原厂，原址作为长宁区83号地块，後来变成仁恒河滨花园小区搭仔天山河畔花园，2013年增添杨劲松雕像作品《变化》。原天山路厂区吴蕴初个铜像搬去金山化工区个天原厂。

## 参考
水城路

**水城路**是中華人民共和國上海市长宁区一條南北走向个路，北起长宁路，南到虹桥路，长1610米，宽19.5米到21米，1985年到1986年修个，路名是从贵州省水城县来个。路边有得天原公园、仙霞宾馆（上海瑞泰虹桥酒店）咾啥个，南端有得地铁站水城路站。

## 參考資料
新泾公园

**新泾公园**勒垃中华人民共和国上海市长宁区天山西路455号（北门），2001年造个，2002年4月20号造好开放，占地2.23万平方米，里向有羽毛球、篮球场地儿童滑梯，绿化面积百分之80，植树节个辰光好认养绿化，公园造好以后改写周围呒没大型绿地个历史。公园经历过多埭改造，上海世博会个辰光增种树木、2015年增加舞池广场个民俗元素戏剧脸谱，2017年改造增加红枫、羽毛枫、银杏等秋色叶树种。公园同时还是长宁区新泾镇个应急避难场所。

## 参考文献
临空滑板公园

**临空滑板公园**，简称**滑板主题公园**，勒垃中华人民共和国上海市长宁区临虹路7号（临空园区里向），2019年1月份造好个，佔地面积24361平方米，绿化面积16955平方米，2019年10月份正式对外开放，里向有专业滑板区域，包括一隻专业滑板场外加四隻迷你滑板场，还有50米长个亲水平台绿带。2020年8月15号，临空滑板公园进行头一场活动（2020年上海市青年滑板联赛）。

## 参考文献
华山绿地

**华山绿地**是中华人民共和国上海市长宁区个公共绿地，门勒垃华山路1500号，2001年底造好，面积39000平方米，绿化面积百分之80，里向有健身点、篮球场、儿童乐园、公共厕所、阅览室。2019年3月份到6月份进行过改造，新增小木桥、鸟笼架、6.5米高杆庭院灯6套、绿化，同年6月12号开放个。

## 参考文献
华山儿童公园

**华山儿童公园**勒垃中华人民共和国上海市长宁区华山路1575号，华山绿地隔壁，周谷城题词个，1952年造个。箇家公园是三星级公园，占地面积2800平方米，绿化比率百分之70。公园里向个有两块儿童游乐场，南面个面积140平方米，北面个面积约90平方米，有得滑梯、跷跷板。

1950年伊批复成公园用地，1950年6月12号开工，1952年5月1号造好开放，对儿童开放。1983年第二季度进行过改造。1999年也改造过，增加90米长歌鹅卵石健身步道。现在属于长宁园林管理所。

## 参考资料
周谷城

**周谷城**（），男，汉族，湖南益阳人，中华人民共和国历史学家、社会活动家、政治人物，副国级，做过复旦大学教务长、中国史学会常务理事兼主席团成员搭仔首任执行主席，中国太平洋历史学会会长，上海市哲学社会科学联合会副主席，上海市历史学会会长咾啥个。

## 参考
虹桥河滨公园

**虹桥河滨公园**勒垃中华人民共和国上海市长宁区长宁路2080号，三星级公园，2003年10月份造个，2004年1月份造好开放。公园占地约25600平方米，绿化面积2100平方米，里向有亲水平台、篮球场、排污泵站、公厕、多幅浮雕：白渡桥、自来水桥、四川路桥、福建路桥、宝成桥、长宁站、英租界、码头工人、黄包车。公园门口隻浮雕，叫《瞬间》，代表9位上棉廿一厂旧址员工。2018年打通Doho创意园到虹桥河滨公园原有个围墙，苏州河健身步道正式连通开放。

## 参考
长宁路1860号

**长宁路1860号**，又叫**国营上棉廿一厂**、**上海第二十一棉纺织厂**，俗称“21厂”，原址勒垃中华人民共和国上海市长宁区长宁路1860号，现在变成长宁路2080号个虹桥河滨公园帮长宁路1898弄个虹桥河滨花园，面积11.7万平方米，一开始是1915年荣宗敬、荣德生创建个申新纺织无限公司，1917年改名**申新第一棉纺织厂**，1929年增造申新纺织第八厂，1940年小日本占用以后叫**丰田株式会社第三工场**，中华人民共和国成立以後收转来。1955年8月份，荣毅仁帮国家进行公私合营，9月成为公私合营企业。1958年，荣毅仁拿名下企业交畀国家经营，同时伊吃脱启新纱厂、兆丰纱厂、上海第五棉纺织厂织部咾啥个，还吸收五丰和布厂、曼华布厂、国营上海第十四棉纺织厂个设备，改名**国营上海第二十一棉纺织厂**，后来变成**上海第二十一棉纺织厂**，1986年关脱，1998年拆脱。拆脱以后，造仔虹桥河滨公园、虹桥河滨花园，当中虹桥河滨公园门口个雕塑《瞬间》代表9位廿一厂员工。作家周而复《上海的早晨》小说里向个故事背景也是廿一厂。

## 参考文献
水霞公园

**水霞公园**勒垃中华人民共和国上海市长宁区仙霞路505号，是一家三星级公园，1987年划成公园，叫水仙公园，1992年造好开放改名水霞公园，占地面积9932.24平方米，绿化面积7439.6平方米，水面积2264平方米。公园里向有得160米个小山坡。2003、04年搭仔2016年侪进行过改造。

## 参考
遵义路（上海市）

**遵义路**是中华人民共和国上海市长宁区一條南北走向个路，南起仙霞路，北到长宁路，长1345米，宽16.6米到30米。1953年修个，名字从贵州遵义来个。道路沿路有天山新村、尚嘉中心、虹桥南丰城。

## 参考
新虹桥中心花园

**新虹桥中心花园**勒垃上海长宁区，2000年建立个，勒垃长宁区伊犁路97号，占地面积13万平方米，是加拿大园林设计院搭仔上海园林设计院联合设计个，公园里向有步道、足球场、篮球场咾啥个设施。

## 交通
* 上海轨道交通十号线伊犁路站

## 参考文献
海粟绿地

**海粟绿地**是勒垃中華人民共和國上海市长宁区延安西路、凯旋路个一块开放式绿地，老底子叫**凯桥绿地**、**凯桥公园**。當地原先是居民区，动迁以后2001年底开园。該綠地有5個出入口，而且南北長、東西狹窄。2016年3月4号夜里向，为咾迎接刘海粟美术馆新馆开馆，改名**海粟绿地**。

## 参考
刘海粟美术馆

**刘海粟美术馆**（）勒垃上海长宁区，是座美术馆，也是中国头一座以個人名字起名字个省市级国家美术馆。现任馆长是朱刚。**上海市普陀区美术馆**是伊个分馆。

## 历史
1995年3月16号，刘海粟美术馆造好开馆，旧馆勒垃上海虹桥开发区虹桥路1660号，是江泽民题写个名字。2012年9月份，刘海粟美术馆启动搬迁工程，2016年3月20号造好开馆。新馆勒垃长宁区延安西路1609号，是同济大学建筑设计研究院设计个，占地面积6000平方米，总建筑面积12540平方米，有六隻展厅，藏品2000多件，主要收藏刘海粟，夏伊乔等中国艺术家个作品。

## 营业辰光
* 礼拜两到礼拜天：上半天九点钟到下半天五点钟
* 礼拜一闭馆

## 参考来源

## 外部链接
* 官网
成龙电影艺术馆

**成龙电影艺术馆**()是上海市普陀区一座艺术馆，介绍成龙个艺术生涯，占地3100平方米。伊是成龙出钞票造个，2014年5月份开馆，门票158元。

## 参考资料
虹桥公园

**虹桥公园**勒垃中华人民共和国上海市长宁区，老底子叫**儿童交通公园**，是三星级公园，东门勒垃长宁区遵义路101号，南门勒垃仙霞路127号。一开始公园叫**天山果园**、葡萄园（旧称**仙霞苗圃**），占地面积1.87万平方米。原儿童交通公园1987年6月1号造好开放，後来改名**天山儿童公园**，2005年经过澳大利亚BAU建筑城市设计事务所改造以后，2006年改名虹桥公园，原先公园里向个儿童设施搬去天山公园，公园里向有羽瓦台艺术馆、上海艺术博览会展厅、虹桥公园社区居委会。

## 参考
Dabestan-e Mazaheb

《**Dabestan-e Mazaheb**》（），意思是“**各個宗教个派別**”、“**宗教学派**”，是一部波斯文著作，專門研究咾比較17世紀中葉南亞搭中東地區个亞伯拉罕諸教、達摩系宗教還有別樣宗教體系。本書還收進各類古希臘哲學傳統，譬如亞里士多德學派搭新柏拉圖主義。本書是17世紀中期寫好个，作者个身份弗清爽。

本書頂出名个地方，就是專門用脫一章來講廷意拉希教（），也就是莫卧儿皇帝阿克巴垃1581年之後弄出來个一種混合宗教。本書作興是Ibādat Khāna討論頂靠得牢个記錄，箇眼討論是箇個宗教形成个根基。外加，本書也是歷史丄頭一批提到錫克教个著作裏向个一個。

## 作者
難朝發現个幾份手稿，證明箇部書个作者應該是米爾·佐勒菲卡爾·阿爾德斯塔尼（，筆名）。難朝學術界基本丄全承認箇個說法。

必過勒垃箇些手稿發現之前，威廉·瓊斯爵士（）殼張作者是克什米爾个穆赫辛·卡什米里（）。到1856年，有個叫凱科斯勞·本·卡武斯（）个帕西人貤講，作者實則丄是阿扎爾·凱萬（）拉兒子霍斯勞·埃斯凡迪亞爾（）。

## 版本
本書頂早是納扎爾·阿什拉夫（Nazar Ashraf）1809年勒垃加爾各答用活字印刷排出來个精確版本，後首來1982年德黑蘭个阿里·阿斯加爾·穆斯塔法維（）重新影印過箇個版本。1875年（回曆1292年），孟買个易卜拉欣·本·努爾·穆罕默德（）出過石印版。1877年，孟希·納瓦爾·基肖爾（）垃勒克瑙又出過另外一個石印版本。1789年，有名个波斯學者弗朗西斯·格拉德溫（）拿搭波斯人搭界个章節翻譯成功英文，垃加爾各答出版。1809年，沃爾茨堡个E·達爾伯格（）出版德文版。搭魯沙尼運動（）个部分畀J·萊登（）翻譯成英文，登垃《亞洲研究》（）第11期（加爾各答）。原個頭个書畀大衛·謝伊（）搭安東尼·特羅耶（）一淘翻譯成英文，書名叫做《》，1843年垃倫敦出版，攏共三卷。

寫書个人寫到自家勒垃巴特那、克什米爾、拉合爾、蘇拉特搭斯里卡庫拉姆住過。渠畀人認爲是蠻有學問搭好奇心个人，垃伊歇辰光思想算得蠻開明个。渠提到搭交關弗同信仰个學者做過訪談，說明渠路道蠻粗咾，有資格報導廷意拉希教个情況。

## 參考文獻
西康路桥

**西康路桥**又叫**西康路人行桥**，是上海市普陀區一座过蘇州河个人行桥。伊南北走向个，北面连仔光复西路，南面连仔西康路，长48米。要走踏步，也好推脚踏车。电影《烛光里的微笑》勒垃箇座橋取过景。

當地原先是苏州河摆渡小沙渡。1981年，西康路桥造好。2015年前后，西康路桥进行景观改造。

## 参考
上海纺织博物馆

**上海纺织博物馆**勒垃上海市普陀区澳门路150号，是一家地域性行业博物馆，是全国纺织精神文明建设示范基地、科普教育基地、上海市爱国主义教育基地、上海市专题性科普场馆、工业旅游基地。

## 历史
博物馆勒垃2009年1月7号造好开馆。博物馆勒垃上海申新纺织第九厂个旧址丄，户外展示面积1500平方米，室内展区面积4480平方米，场馆好分成五隻厅，分别是序厅、历程馆、撷英馆、科普馆、专题馆，展示上海地区纺织业个发展历史。

## 参考文献

## 外部链接
* 上海市爱国主义教育基地官网
江心沙（黄浦江）

**江心沙**，也叫**老鼠沙**、**高桥沙**，文献裏向也叫“**吳淞內沙**”，是老底子上海黃浦江丄吳淞口裏向个一隻沙島，因为伊长唻赛过隻老虫故咾叫老鼠沙。

## 历史
最早个文献资料是1842年鸦片战争里向打进吴淞口个英国部队个现代水文图，伊個辰光个老鼠沙，起潮个辰光畀水淹没脱，落潮个辰光露出水面，还弗是隻岛。後来么上海开埠，到19世纪60年代，商船吨位越来越大，吃水越来越深，箇辰光呢老鼠沙拿黄浦江分成两根航道——东北伊根航道吃水深，平均水深6.7米，必过狭；西南伊根正好反过来，够阔，但是平均水深弗足1米。箇辰光个高桥沙么，已经开垦出一千九百多亩个地哉。

光緒三十一年（1905年），清政府根据《改订修治黄浦河道条款》成立浚浦工程总局，请荷兰人约翰·德·奈格（John De Ryke）做总营造司。伊么计划勒垃高桥沙南面造堤，拿西南航道冲出来。箇工程1907年春天开工，到1909年基本结束，1910年9月份正式通航，拿高桥沙帮浦东连勒一道。1912年，浚浦工程总局改制成黄浦河道局，简称浚浦局，继续箇個生活。到1917年《寶山縣續志》下限个辰光，江心沙搭浦東當中已經是“潮退時，褰裳可涉矣”。

民国九年（1920年），北洋政府计划勒垃高桥沙造机场，必过浚浦局弗同意，後来变成龙华机场。但箇让附近老百姓发现自家个地弗勒自家手里向，直接引发浚浦局帮附近老百姓个土地所有权个冲突，沙田局帮浚浦局还打起来。阿末呢，判个是土地主权畀政府，土地管理权畀沙田局，土地使用权畀农民，但是勒垃黄浦江边造油池前要向浚浦局买地。南京国民政府成立以后，修约运动直接让土地局拿浚浦局个地侪收转来，大家只好租地去用。

到1937年，沙東面搭浦東老江岸基本丄連牢拉哉。必過，原來个黄浦東河道還勒許，當地人叫渠“老黄浦”，到1966年因爲上海炼油厂發展需要咾，再拿伊填脫。

## 居民
19世纪沙丄就有人墾荒哉，譬如凌家木橋凌家，高橋顧家、朱家，鍾家弄鍾家等附近糧戶，向寶山縣署繳地價，分別擔着一定數量土地个圍墾權，縣署也擔箇個島取名“**黎圩**”，劃歸日字廿七圖。箇些糧戶招來个墾荒人，大多數是打崇明咾長江口各個沙洲來个。後首來，有交關墾荒人搭崇明个各個沙丄搬過來，也有打寧波、嵊泗、江北摇舢舨摇过来个。

居民變多以後，聚居点就从頂早个安乐港畔向四面散开，形成仔北新、西新、东新等村；勒垃伊些粮户造个收租储谷仓房邊丄也形成仔朱家仓、顾家仓搭凌家仓等村。勿多常遠，勒垃頂早个聚居点丄又出现仔茶館店、館子搭杂货店，还设仔到浦西个渡口，變成功交通要道咾沙丄向个商业中心，因为店面搭房子多是茅草屋咾，叫草镇。离开草镇东南一兩里路个中兴镇，本来勒垃黄浦东航道当中，是抗战辰光苏北移民个聚居地。

## 工业
西洋石油公司1919年開始就勒垃江心沙買地造油地。1929年开始，英商亚细亚公司、美商美孚公司、德士古公司、中苏合资光华咾啥个公司纷纷租黄浦江边个地开油库。到三十年代中，江心沙丄一半个地皮全畀外商佔脫哉，裏向英商641.3畝，美商300畝，德商182.8畝。1938年4月份，日石、小仓、三菱、丸善等日资财团集股组建“日本石油联合股份有限公司”，11月份，丸善株式会社貤强行圈占仔靠300亩地皮，建立上海制油所。當地人爲仔保牢耕地，還生怕油池爆炸咾，對外商个行爲發起過抗爭。

太平洋戰爭爆發仔么，东洋人跑过来拿箇眼西洋个企業全佔脫。抗戰勝利以後，國民政府經濟部資源委員會拿日本企業收歸國有，改造成上海炼油厂，1946年5月份组建中国石油有限公司。1948年4月5号，中国石油有限公司提出《新建上海炼油厂计划书》，计划进口两套日炼原油200吨个炼油设备，周边个外企通过美国大使馆施压，失败哉。上海战役以后么，上海军管会接管。1954年10月19号，上海炼油厂炼油装置改扩建完工。改革开放以后，1981年11月6号，高桥石化公司勒垃高桥化工厂成立，里向有得上海炼油厂、高桥化工厂、上海第二化学纤维厂咾啥个企业。

另外，1958年勒垃边浪草镇成立上海农药厂。

## 参考
老鼠沙（分清爽）

**老鼠沙**好指：

* 江心沙（黄浦江），老底子上海黃浦江丄个一隻沙島
* 老鼠沙（崇明），原底子崇明島西面个一隻沙島，那末是崇明区个绿华镇
* 启东塘芦港外海丄个一块活沙，也叫老鼠沙
江心沙（分清爽）

**江心沙**好指：

* 江心沙（黄浦江），老底子上海黃浦江丄个一隻沙島
** 江心沙路，上海浦東新區个一條路，因爲老底子江心沙咾得名
* 江心沙农场，南通市海门区个一隻農場
老鼠沙（崇明）

**老鼠沙**，是原底子崇明島西面个一隻沙島，後首來脫崇明島連牢特，那末是崇明區绿华镇。

老鼠沙包括老老鼠沙、西阴沙、东阴沙搭拦门沙，因为勒垃常熟白茆港对过，白茆搭白猫谐音咾，对过个沙就叫**老鼠沙**特。

廿世纪六十年代中叶脱崇明岛本岛连牢特。1968年到1970年，对老鼠沙进行过好几趟围垦，围垦个地当作渔业大队搭芦草办事处个副业基地。1971年春場裏，三星、海桥、合作、城东4個人民公社勒老鼠沙围垦，围地7488亩。同一年秋場裏，县委决定大规模围垦老鼠沙，建立围垦办公室。参加围垦个有三星、海桥、庙镇、合作、江口、城桥、港西、城北、城东、建设、大同、新河、新民、竖河、大新、堡镇、马桥介17個人民公社个32000多個民工。大堤工程1972年4月份竣工，從新河人民公社老垦区西南角向东，经拦门沙、西阴沙、老老鼠沙、东阴沙接三星人民公社南沿，全长17359米，还有7個拦港大坝，共總长2078米。

圍墾以後勒箇裏建立崇明县新建副业场，後首來改名崇明绿华农工商联合公司，1984年3月份建立绿华乡。

## 參考文獻
西康路（上海市）

**西康路**是中国上海市跨静安区、普陀区个一条路，南北走向，南起南京西路，北到苏州河西康路桥，长2811米，宽11.5米到17米。西康路是上海公共租界工部局勒垃1900年修个，命伊个辰光叫**小沙渡路**（Ferry Road）。1943年汪精卫政权接收租界个辰光，拿伊改成西康路，名字是从中国西部省份西康省来个。

## 参考
湯壽潛

**湯壽潛**（），字**蟄先**（一作**蟄仙**），人稱**湯蟄老**，吳越浙江省山陰縣天樂鄉（箇卯歸杭州市蕭山區）人。渠是清末進士，清末民初實業家則政治活動家，早年投身維新變法則立憲運動，後歇來來夯保路運動裏向領導浙江鐵路公司成功反抗清政府出賣利權，辛亥革命个辰光渠一度領導浙江革命，當勒頭一個浙江都督，張謇讲渠“夙以時務致稱，晚以鐵路見賢”。

## 生平
湯壽潛是咸丰丙辰年（1856年）六月初两出生个。渠譜名**登瀛**，小名**丙僧**，字**孝起**，一字**翼仙**，後歇來改字**蟄先**、**蟄仙**，學名**湯震**，鄉舉以後改名**壽潛**。根據根據渠个会试朱卷、《天樂湯氏宗譜》等资料，湯壽潛拉屋裏（大湯塢湯氏）是宋朝從河南南渡，經過臨安（杭州）、東陽、暨陽（諸暨），着末來搬到山陰天樂鄉。但是來夯清朝一星官方文件（包括渠自述）裏向，湯壽潛个祖籍是福建閩縣。渠拉爹湯沛恩有三個兒子，湯壽潛是大兒子。咸豐末年長毛造反个辰光，湯壽潛拉爹咾伯叔參加民團反抗長毛，湯壽潛小辰光渠拉爹則渠講民團抗擊髪匪个故事，”死事烈狀，幼聆之，不敢忘日者。“

## 参考
吴越历史文书博物馆

**杭州市萧山区吴越历史文书博物馆**，简称**吴越历史文书博物馆**，是吴越杭州市萧山区个一隻民间博物馆，來夯蕭山區湘湖路47号。

博物馆是2012年3月成立个，2018年正式运营，主要特色是收藏、研究、展览、保护则传承历史文书。

馆长是萧山义桥人，民间收藏家申屠勇剑。

## 參考文獻
太平湖（上海）

**太平湖**，是中华人民共和国上海黄浦区新天地太平桥公园里向个一口人工湖，勒垃太平桥公园里向故咾叫箇個名字，湖面面积1万平方米。湖底下头是停车场。太平湖绿地改造工程是地产商瑞安房地产负责个，总投资8亿元，1999年动工，2002年造好。湖里向有人工岛，经常举行大型文艺活动或企业宣传推广活动。

## 参考
雷甸镇

**雷甸镇**，是吳越浙江省德清县下头个一隻镇。

雷甸镇有拉德清县个中南部，搭同县个乾元镇、新安镇搭界，南面搭杭州市余杭区搭界。介歇雷甸镇区域面积54平方公里，常住人口4.72万人。

## 歷史
中华人民共和国成立以前，箇搭是雷甸乡、双溪乡搭白云乡。1949年7月份个辰光，是雷甸、杨墩、塘北、 双溪四個乡。1956年2月份，雷甸乡搭双溪乡合併成雷甸乡，杨墩乡搭塘北乡合併成塘北乡。1958年10月份，两乡合併成**雷甸人民公社**。1984年3月份，改成**雷甸乡**。1988年9月份，改成雷甸镇。

2023年，雷甸镇搭莫干山高新区通航产业园区合并成“高新区临杭产业新区”。

## 行政區劃
雷甸镇下頭个村級單位有：

雷甸村、下高桥村、东新村、杨墩村、新利村、和平村、光辉村、解放村、双溪村、塘北村、中兴社区、水产社区

## 參考文獻
中兴社区（德清）

**中兴社区**，是吳越浙江省德清县雷甸镇个一隻社區。

中兴社区拉镇政府西面。东到解放村，南到新利村，西到下高桥村，北到雷甸村，办公驻地东港欣苑。一、两期有得1703户，8800個人，2022年三期啓用。

## 歷史
1959年，設漾北大队。“文革”个辰光，漾北大队改成卫国大队，1979年恢复本來个名字。1984年，大队改成村。1986年，設立雷甸街居委会。2010年，改名雷甸居委会。

2015年7月份，漾北村搭雷甸居委会合併，成立中兴社区。中兴社区是幾隻村坊回迁安置來个。

## 參考文獻
乾元镇

**乾元镇**，是吳越浙江省德清县下头个一隻镇，本來叫**城關鎮**，是德清縣老縣城（城關）个场许。

乾元镇拉德清县个中部。

## 歷史
1950年，是城关镇、城东、城南、 城西、瓜山乡。1956年，城东、城南乡合併建立城郊乡，瓜山乡并進城西乡。1958年10月份，乾元镇搭城郊、城西乡合併建立城关人民公社。1959年，恢复城关镇。1984年1月份，城关公社改成城关乡。1992年6月份，城关乡併進城关镇。 1994年5月份，县治搬到武康镇。2004年4月份，城关镇改名乾元镇。

2020年，康乾街道成立勒咾，街道托管乾元镇个联合村搭金鹅山村。

## 行政區劃
介歇下頭有8個行政村咾5個社区：明星村、金火村、联星村、恒星村、齐星村、卫星村、幸福村、城北村、东郊社区、西郊社区、北郊社区、直街社区搭溪街社区。

## 參考文獻
沪西清真寺

**沪西清真寺**是上海普陀区一座清真寺。

## 历史
1914年，湖北、山東、河南、安徽个穆斯林到上海公共租界做工，住勒小沙渡路（乃朝西康路）一带，设立临时礼拜堂。1922年，勒垃药水弄里向造清真寺，一开始叫**小沙渡回教堂**，後来改名**药水弄回教堂**，捐助人包括富商金质庵、马乙棠、蒋星阶搭仔上海清真董事會。抗日战争赢仔以後，1945年清真寺重修，改名沪西清真寺。“文化大革命”个辰光，宗教活动停脱，1979年恢復。1990年，清真寺因为药水弄（西康路）动迁搬去普陀區常德路，1992年4月份重开。

## 参考
东郊社区（德清）

**东郊社区**，是吳越浙江省德清县乾元镇个一隻社區。

社区东到砻糠山油库、老轮船码头，南至到乾元山脚，西到新车站吴羌山，北到下兰山，区域面积0.58平方公里，户籍人口2980人，总人口为4250人（2021年左右）。

## 歷史
1950年，设立溪街居委会。1970年，设立东风蔬菜场。1977年，设立工农蔬菜场。1981年，溪街居委会分成东郊路、三里塘居委会，东风蔬菜场、工农蔬菜场改成东风、工农居委会。1982年，设立乌山、武林头居民委员会。1994年8月份，东郊路、三里塘居委会撤脱，设立东郊居委会。2003年6月份，乌山、 武林头居委会搭东郊居委会撤脱，建立东郊社区。2005年，东风、工农居民委员会撤脱，设立乾盛社区。2007年10月份，乾盛社区併到东郊社区。

## 居民点
东郊社区个居民点有蒋湾里、三里塘、五石安、上兰山咾啥个。

## 参考文献
直街社区（德清）

**直街社区**，是吳越浙江省德清县乾元镇个一隻社區。

直街社区拉乾元镇城区中心，镇政府东南面，东起孩儿桥，西到南郊里10号，南起长桥河，北到县桥河。社區管大家山小区、城河花园、乾水湾、 临溪阁等住宅区。2021年左右，区域面积0.38平方公里，户籍人口3562個人。

## 歷史
1950年，設立务前街、直街、南街居委会。1981年，务前街居委会分成务前街、赵家弄居委会，直街居委会分成直街、公园路居委会，南街居委会分成南街、南门外居委会，設立丁家弄、南郊、仓前路居委会。 1994年8月份，公园路、丁家弄居委会併進直街居委会，南门外居委会併進南街居委会，赵家弄居委会併進务前街居委会。2003年7月份，直街、南街、南郊、仓前居委会合併成直街社区，县街、务前街居委会合併成务前社区。2007年11月份，务前社区原务前街部分併進直街社区。

## 參考文獻
溪街社区

**溪街社区**，是吳越浙江省德清县乾元镇个一隻社區。

社区拉镇政府东南面，东到车站路，南到304省道，西到东苕溪，北到长桥河。管乾龙花园、庭栖龙院等住宅区。2021年左右，區域面積0.46平方公里，戶籍人口4051個人。

## 歷史
1950年，設立溪街居委会。1981年，溪街居委会分成溪东、溪西、溪中等居委会，設立医院东路、医院西路、丁山路居委会。1994年8月份，医院西路、丁山居委会併進溪西居委会，溪中、医院东路居委会併進溪东居委会，設立乾龙居委会。2003年7月份，溪东、溪西居委会合併成溪西社区。2007年11月份，溪西社区、乾龙居委會合併成溪街社区。

## 參考文獻
北郊社区（德清）

**北郊社区**，是吳越浙江省德清县乾元镇个一隻社區。

社區拉镇政府东北面。东到轮船码头，南到县街，西到西门红绿灯，北到环城北路。管城北一区、城北二区、卧龙山庄等住宅区。2021年左右，区域面积0.37平方公里，户籍人口2834個人。

## 歷史
1950年，设立县街、务前街居委会。1979年，县街居委会分成县东街、 县西街居委会。1981年，务前街居委会分成务前街、赵家弄居委会，县东街居委会分成县东、县中居委会。1982年，设立广场、城北、北郊路、城东居委会。1994年8月份，广场居委会併進城北居委会，城东居委会併進北郊居委会，赵家弄居委会併進务前街居委会，县东、县中、县西街等居委会合併成县街居委会。2003年7月份，城北、北郊居委会組建北郊社区，县街、务前街居委会组建务前社区。2007年11月份，务前社区原县街居委会併進北郊社区。

## 参考文献
电磁场张量

**电磁场张量**（；）是明可夫斯基空间内，二阶反对称个张量，讲脱电荷勒电磁场内怎生运动个。

伊个形式有：

F^{\mu v} = 
\left\{ 
\begin{matrix} 
0 & \frac{E_x}{c} & \frac{E_y}{c} & \frac{E_z}{c} \\
-\frac{E_x}{c} & 0 & B_z & -B_y \\
-\frac{E_y}{c} & -B_z & 0 & B_x \\
-\frac{E_z}{c} & B_y & -B_x & 0
\end{matrix}
\right\}

伊个对偶张量个形式：

G^{\mu v} =
\left \{
\begin{matrix}
B_x & B_y & B_z & 0 \\
-B_x & 0 & -\frac{E_z}{c} & \frac{E_y}{c} \\
-B_y & \frac{E_z}{c} & 0 & -\frac{E_x}{c} \\
-B_z & -\frac{E_y}{c} & \frac{E_x}{c} & 0
\end{matrix}
\right \}

伊有得箇眼性质：
* 反对称性：F^{\alpha\beta} \, = - F^{\beta\alpha}。
* 迹是0。
* 6個独立分量——E_x/c、E_y/c、E_z/c、B_x、B_y、B_z。
賴清德

**賴清德**（），中華民國政治人物，民主進步黨籍，箇歇个中華民國總統（兼國家安全會議主席）、民主進步黨主席搭中華文化總會會長，渠當過中華民國副總統、行政院院長、臺南市市長、立法委員、國民大會代表咾啥。本來是醫師，後首來當仔陳定南競選臺灣省省長「全國醫師後援會」个總召集人咾踏進政壇。渠好幾趟當選仔國民大會代表搭立法委員，2010年當選仔臺南市市長，2014年成功連任。渠是中華民國憲政歷史丄頭一位當選總統个副總統，也是中華民國憲政歷史丄，第二個經歷過行政院長、副總統搭總統職務个政治人物。

2017年渠伊歇个總統出意外任命爲行政院院長，必過因爲民進黨垃2018年11月份个九合一選舉裏向慘敗咾，垃第二年1月14號總辭。2019年參加2020年中華民國總統選舉民進黨黨內初選，輸畀尋求連任个蔡英文。後首來當仔副總統候選人咾，垃2020年1月11號當選，同一年5月20號宣誓就任。2022年11月份，民進黨垃九合一選舉裏向貤输惨哉，賴清德補選當仔黨主席。

2023年4月12號，畀民進黨提名參選2024年中華民國總統選舉；11月20號，搭副手蕭美琴到中央選舉委員會登記。2024年1月13號，以40.05%个得票率當選總統，是中華民國頭一個有醫師背景，搭用副總統身分競選成功个總統。外加，民進黨用連續三屆執政創下從1996年中華民國總統選舉以來政黨連屆執政个頂長紀錄。

## 参考资料
西郊社区（德清）

**西郊社区**，是吳越浙江省德清县乾元镇个一隻社區。

社区东起西门红绿灯，南到西门城桥、太平圩，西到蚕丝路丝厂，北到城北村太仓岭脚，面积为2.5平方公里，现有住户1396户，下设居民小组22个，居民总人口3774人（2021年左右）。

## 歷史
1958年个辰光，是信宜生产队、渔业社。1961年5月份，设立信宜大队。1963年，分成信宜、胜利两個大队。1968年，渔业社改成水产大队。1979年，設立石牌楼居委会。1982年，設立西郊路居委会。1984年，改成胜利村、水产村。1994年8月份，西郊路、石碑楼居委会合併成西郊居委会。1998年5月份，胜利村、水产村改成胜利、源丰居委会。2003年7月份，西郊居委会改成西郊社区。2006年，胜利、源丰居委会合併成乾兴社区。2007年11月份，乾兴社区併到西郊社区。

## 居民點
西郊社区下頭个居民點有香草园、源丰、朱家角、淡竹坞、横塘圩、清远堂咾啥。

## 參考文獻
李群

**李群**（）是一道代数结构，伊又有群个性质，又有光滑微分流形个性质。1893年个辰光，挪威个数学家索菲亚·李头一个提脱。今朝，李群勒物理学里向用得交关广，主要是拿来描述对称性个。比方讲，庞加莱群就是标准模型个基础。

## 生成元
**生成元**是勒李群个基础代数空间里向，勒零点顶顶近个、无限小个变换。伊是**李代数**个基础。

勒物理学里向，依**诺特定理**，对称性个生成元对伊道守恒量。空间平移个生成元就是动量；时间平移个生成元就是能量；旋转个生成元就是角动量。
鴻橋

**鴻橋**（長興閒話：Ng Jiau），是吳越長興縣洪橋鎮老街西面，洪橋港丄个一埭橋，是民國21年（1932年）重建个。洪橋鎮个名字是從鴻橋个橋名來个，1965年3月份，經過省人委批准，“鴻橋人民公社”改成“洪橋人民公社”。2010年1月11号，公布为长兴县文物保护单位。

鴻橋是立柱式平板石樑橋，四墩三孔，東西向。長25.8米，闊2.7米。橋額寫“重修鴻橋”。款“民國二十年”、“冬月時立”，就是1931年冬天公重建个。

## 参考文献


## 外头链接

* 长兴县洪桥镇鸿桥
−2

勒数学里向，**负二**，又叫**负两**，是离原点两隻单位个负整数，写成**−2**或者**-2**，是2个加法逆元、相反数，是最大个负偶数。除开少数讨论整环素元个情况，一般性负二弗算素数。

## 参考
横沙岛汽车站

**横沙岛汽车站**，也叫**横沙汽车站**，勒垃中华人民共和国上海市崇明区横沙乡新永村明东路25号，是横沙岛丄顶大个汽车站，占地面积2425平方米，建筑面积484平方米。

## 历史
20世纪80年代初，横沙岛还呒没客运交通，岛丄居民出行困难。为咾解决居民乘车个问题，1984年9月10号勒垃横沙乡新永村明东路造仔横沙岛汽车站，1985年2月25号，车站造好，宝山公交运营个，同年正式投用。伊个辰光就有得公交线路3条，分别是横沙1路（开往兴隆村）、横沙2路（开往民东路场部）、横新线（开往新联村）。汽车站造好以后，公共交通变成横沙居民出行个主要方式。

2005年5月18号，宝山区拿长兴乡、横沙乡划畀崇明县，横沙岛汽车站也转交畀崇明巴士运营。

2015年2月17号，水陆联运个横长线开通（开往长兴岛汽车站）。2017年12月18号，同样方式开个申崇七线开通（开往宝山吴淞客运码头）。

## 设施
横沙岛汽车站有得综合楼、加油站、维修车间，好停14部公交车。公交站里向还有得脚踏车车棚、无障碍设施搭仔母婴室。

## 注释


## 参考资料
恒河新苑社区居委会

**恒河新苑社区居民委员会**，简称**恒河新苑社区**、**恒河新苑居委会**，是上海市崇明区长兴镇下头个一隻居民委员会。

恒河新苑社区勒长兴岛东部，渔傲路132-133弄，占地面积大约摸16.72万平方米，总建筑面积35万多平方米，分成南、北二苑两個片区，2952套房屋，高层24栋，42個单元。有得居民5724人，裏向客邦人4010個人，本地人1714個人（2023年左右）。

2020年3月27号，崇明区人民政府同意成立长兴镇恒河新苑社区居民委员会，管理范围南到南圆沙路、北到北圆沙路、东到仁建路、西到跃进港。

## 参考
沈邁士

**沈邁士**（），名**祖德**，号**宽斋**，以字行，吳越吴兴竹墩村（介歇浙江省湖州市）人，書畫家。

## 生平
沈邁士是光緒十七年正月初十（1891年2月18號）出生个。

1907年，渠从苏州到嘚上海，进嘚徐汇公学，后末来转到震旦大学，从震旦大学文科毕业，擔着嘚学士学位。因为懂法文咾，1916年进到箇個辰光有拉上海个江苏交涉公署当办事员，后末来是科员。1918年，调到北京外交部政务司做生活。“五四”运动个辰光，蔡元培请渠到北大兼职教法文，还拉北京古物陈列所兼任副所长。箇個辰光沈士远、沈尹默、沈谦士弟兄三個也有拉北大教書，渠拉是沈邁士吴兴竹墩沈氏个本家，渠拉蠻合得來个。

北伐之後，沈尹默做嘚河北省政府委员兼教育厅长，沈邁士也跟去當嘚省政府秘书处科员。 後末來沈士远做嘚浙江省政府委员兼秘书长，沈邁士一家門也搬到嘚杭州，當嘚浙江省政府秘书处第一科科长，後末來是秘书，1930年辞职。1931年又跑到南京去當考选委员会秘书代第三科科长。

1931年，搬到上海，蹲拉环龙路志丰里（介歇个南昌路148弄），当震旦大学教授，兼职中法教育基金委员会、中法文化委员会。抗战爆发以后，搬场到辣斐德路辣斐坊（介歇个复兴中路553弄）1号。中华人民共和国成立以后，当过中国美协上海分会理事、上海中国画院画师。文化大革命个辰光，沈迈士畀人迫害，搭渠打成嘚“反动学术权威”。1979年，渠畀人聘为上海市文史馆馆员；1981年湖州书画院成立，渠又畀家乡聘为湖州书画院名誉院长。1985年3月份加入中国共产党。

1986年4月2號，沈邁士從上海到湖州參加碧浪碑亭落成典禮，典禮剪綵以後突發腦溢血，當日夜个頭11點11分過世。1987年4月16號，屋裏向搭渠葬拉峴山山腳。

## 书画
沈邁士拉爷沈瑞琳是顧若波个再传弟子，娘是龚韵珊，全蛮会得书画个。受着屋里向个影响，渠七、八岁个辰光就相信画图。

1985年，上海人民美术出版社出版嘚《沈邁士畫集》。

## 搭界个人

* 沈尹默

## 參考資料
中兴公园

**中兴公园**，老底子叫**中兴绿地**，是中华人民共和国上海市静安区个公园，占地面积约3.5万平方米。中兴公园东到止园路、南到中兴路、西到西藏北路、北到中华新路，2012年10月份造好个。2016年，公园开始改造，改造成开放式绿地，2021年11月15号重新开放。

## 参考资料
交通公园

**交通公园**是中华人民共和国上海市静安区个一座公园，名字从交通路来个，面积1.57公頃。箇地方原本是棚户区，淞滬会战箇辰光日军轰炸光仔么，後来又重造起来。1953年，棚户区失火，後些来么改造乘交通公园，1954年元旦，公园造好开放。1978年，重建以后个公园重新开放。2008年，公园大修。

## 参考资料
三泉公园

**三泉公园**是中华人民共和国上海市静安区个公园，面积40.8畝，里向有银泉湖。箇公园是上海市园林设计院设计个，1997年12月1号造好开放。2002年，三泉公园成为三星级公园。2003年，因为管理弗当，三泉公园从三星级降到二星级。2023年2月份，三泉公园成为上海市四星级公园。

## 参考资料
静安雕塑公园

**静安雕塑公园**勒垃上海市静安区石门二路街道，是一家雕塑公园。公园东到成都北路，南到北京西路，西到石门二路，北到山海关路，占地约6.5万平方米。公园一期建设面积30000平方米，2007年10月份开工个，2008年造好。2010年4月份，公园二期项目造好开园，2015年4月份，公园里向个上海自然博物馆正式对外开放。

## 参考
凯旋路

**凯旋路**好指个是：
*凯旋路（上海市），上海个路。
*凯旋路（杭州市），杭州个路。
*凯旋路垂直电梯，重庆个城市客运电梯。
凯旋路（上海市）

**凯旋路**是中華人民共和國上海市一條橫跨長寧區、徐汇區个路。伊北起汇川路，南到中山西路，全长5073米，宽12.5米到21.2米，车行道宽10.3米到14.0米。箇条路是上海公共租界工部局越界造个路中華民国14年（1925年）造个，一开始叫**凯斯威克路**（Keswick Road），路名是从上海公共租界工部局总董葛司会来个。1943年，汪精卫政府拿伊改名**陕西路**，中華民国35年（1946年）改名**凯旋路**，意思是“胜利”。

## 参考
娄山关路

**娄山关路**是中華人民共和國上海市长宁区一條南北走向个路，南起延安西路，北到玉屏南路，全长1146米，宽15.3米到18.2米，1954年造个，路名是从贵州省娄山关来个。路两边有天山新村、新虹桥大厦、新虹桥俱乐部、上海国际贸易中心、国际贸易展览中心。

## 参考
西康公园

**西康公园**勒垃中华人民共和国上海市静安区西康路255号，是座二星级公园，面积4289平方米，公园里向有得香樟树，公园1951年5月份造个，2017年启动改造，2018年2月1号改造好对外开放。改造以后，重造大门，增加茶梅植物，重新布置地下排水系统。

## 参考文献
天山新村

**天山新村**是中華人民共和國上海市長寧區天山路街道个小区，上海头一批工人新村之一，因為勒垃天山路南北两面，故咾叫**天山新村**。天山新村造好以后，進一步分成天山一村到天山五村。天山新村里向老底子有部分建筑是两万户，侪以及改造哉。部分建筑是煤卫合用，2017年開始改造成煤卫独用。

## 历史
天山新村原本是農田，有许家屯、高家巷、张家浜、英瑞庙村咾啥个，居民200多户，大多数人是从其他地方搬过来个。

1952年，天山一村開造，1953年造好，伊个辰光是两层楼。一开始住进去个弗少是劳动模范、先进工作者，企事业单位中层领导。1990年代中期，包括二万户个整隻天山一村动迁，原址造出4幢高层楼房，後來天山一村地块变成虹桥南丰城。

1954年，天山二村动工，1955年造好。1990年代，天山二村北块进行改造，三楼以上侪是加出来个。

1956年，天山三村、四村开造。1958年，天山三村、四村竣工。天山三村後來遵义路以东地块改名遵义小区。天山四村後來娄山关路以东地块改名天山小区。

1957年，天山五村开始造，1958年10月1号完工。天山五村一开始勒垃上海县，1984年划畀长宁区。

## 参考资料
尚嘉中心

**尚嘉中心**（）是勒垃上海长宁区仙霞路99号，是古北商圈个商场，是日本建筑师青木淳设计个，隔壁就是虹桥南丰城。

伊2013年6月17号正式开业，是梁安琪个地产公司开发个。

## 参考

## 外部链接
* 官网
古北新区

**古北新区**，也就是虹桥街道**荣华居民区**，勒垃上海市浦西长宁区古北路附近，是上海第一家有规模个国际居住新区，有得海内外勒垃上海个投资商人搭仔企业驻沪代表，有讲伊是上海个“小联合国”。古北新区范围北起虹桥路延安路高架，南到古羊路，西临虹许路，东到宋园路，占地1.366平方公里。广义丄个古北地区是古北新区、虹桥地区搭仔仙霞地区三区个范围。

## 参见
*上海古北（集团）有限公司
*联洋，勒垃浦东新区个国际社区

## 参考
虹桥南丰城

**虹桥南丰城**（）是上海上海长宁区遵义路100号个商场，地块原先是天山一村，是古北商圈个商场，总面积27.7万平方米，包括11万平方米商场搭仔三座写字楼，隔壁是尚嘉中心。

伊前身是虹桥百盛，後来南丰集团接手重新开发，2014年12月份正式营业，有1000隻停车位。

## 参考

## 外部链接
* 官网
联洋广场

**联洋广场**（），是中国上海市浦东新区花木街道联洋新社区个购物广场，勒垃大拇指广场马路对过，2008年12月24号开业，开发商是上海联洋集团，总面积7万平方米。

## 參考
岭南公园

**岭南公园**是中华人民共和国上海市静安区彭浦新村个配套公园，面积3.83万平方米。1989年3月9号，中共上海市委书记江泽民来到箇𡍲植树，畀公园题写园名，同年10月1号岭南公园造好开放。

## 参考资料
联洋新社区

**联洋新社区**是中华人民共和国上海市浦东新区花木街道下头个大型社区，2003年开始造个。伊南到花木路、北靠杨高中路、西起张家浜、东到罗山路，勒垃世纪公园隔壁，占地面积约4平方公里，总建筑面积约300万平方米，规划户数约7万户，下头有六隻居委会。

## 参见
* 花木街道

## 参考
证大大拇指广场

**证大大拇指广场**是中国上海市浦东新区花木街道联洋新社区芳甸路199弄个购物广场。证大集团勒垃2003年花大价钿收藏法国超现实主义艺术大师恺撒个传世名作——“”雕塑，故咾叫箇個商场“大拇指”。广场占地近5.3万平米，建筑面积逾11万平米，购物、餐饮、休闲、娱乐侪有。伊马路对过是联洋广场。

## 参考
芳甸路

**芳甸路**是中华人民共和国上海市浦东新区个一条南北走向个路。道路北起杨高中路，一路向南穿过联洋新社区、世纪公园到内环高架路。杨高中路往北是南洋泾路。

## 周边建筑物
*世纪公园
*证大大拇指广场
*联洋广场
*上海新国际博览中心
*上海市进才实验中学
蒂姆·乌帕尔

**蒂姆·辛格·乌帕尔**（，）是一個加拿大政治家、银行家搭电台主持人，箇歇是加拿大国会埃德蒙顿-舍伍德公园选区个保守党籍议员。

## 参考资料
吴惠秋

**吴惠秋**（），原名**吴珉**，号**希英**，吴越吴兴双林镇（介歇归湖州市南浔区）人。

## 生平
吴惠秋原名吴珉，是清朝光绪十三年（1887年）生个，是双林镇钟秀坊吴氏个后代。阿爹吴莲洲，爷吴善军，靠教书为生。吴惠秋9岁个辰光，爷娘无得嘚，阿爹養渠咾，搭渠卖畀人家做养新婦，老公比渠小四歲。過脫五年，夫家逼渠完婚，吴珉寻着機會逃脫，到南浔寄母钱琴韵拉。

箇辰光钱琴韵是南浔浔溪女校校董。1906年春天公，秋瑾经過褚辅成介绍到浔溪女校教書，拉钱琴韵拉屋裏认识嘚吴珉咾，卖脫自家个首饰相帮渠赎身。赎身之后吴珉到浔溪女校读书，成为秋瑾个学生子，秋瑾还搭渠取号“希英”。无得几许辰光，秋瑾到上海创办《中国女报》，吴珉也跟牢渠到上海咾，到秋瑾创办个女子创业公司做生活。同一年冬天公，跟牢秋瑾到绍兴大通体育师范学堂做生活。

## 參考資料
阳光城社区（湖州）

**阳光城社区**，是浙江省湖州市吴兴区凤凰街道个一隻社区。社区以阳光城小区得名。

阳光城社区是2002年9月份成立个。2021年个辰光，面积0.29平方公里，人口2830個人。

## 阳光城小區
嘉業阳光城小區是湖州嘉业房地产开发有限公司开发个，有拉凤凰路北、陵阳路南、太湖路西、体育场路东，成正方形。总用地面积21.52万平方米，新建房屋总建筑面积29.07万平方米，以多层为主，是一個包括联体排屋、小高层住宅搭商铺等多种物业形式个综合性居住小区。

小區分成3期建设：一期“嘉桂苑”“嘉木苑”“嘉竹苑”，2000年11月份开工，2002年4月份造好。兩期“嘉禾苑”“嘉兰苑”，包括幼稚班、活动中心咾啥个公共配套设施。2001年5月开工，2002年7月造好。三期“嘉竹苑”“嘉梅苑”“阳光铭楼”，2002年10月开工，2004年1月造好。

## 图库

File:Overlay of Pre-1980 Jinan Village (Huzhou) on the Contemporary Map.png|介歇阳光城个场许，本来是机南村个一部分
File:2023-08-31 湖州嘉業陽光城.jpg|嘉业阳光城南门
File:2023-08-23 湖州陽光銘樓.jpg|阳光城东南角丄个阳光铭楼商用楼


## 参考资料
雪雹子

**雪雹子**，学名**霰**，是过冷水滴凝固勒雪花丄形成个直径2到5毫米个球状固体，白颜色个，弗透明，是一种固态降水，帮雹、雪、冰珠弗一样。
今天

**今天**，又叫**今日**、**今朝**、**今末**，指个是现在正勒垃个箇日天。今朝是明朝个前一天，是昨天个後一天。

今朝（协调世界时）是公元年月号。
明天

**明天**，又叫**明日**、**明朝**、**明朝日**、**明朝头**、**天亮**，指个是今天个後头伊日天，是未來个一部分。
机南村

**机南村**，是浙江省湖州市吴兴区凤凰街道个一隻行政村。介歇所有个自然村已经全征地拆迁脱许嘚。

老底子机南村驻地机坊港，又有起拉白雀乡个顶南面，介咾叫“机南村”。根据2023年出版个《浙江省标准地名录》，机南村面积0.05平方千米，有1215個人。

## 自然村
老底子机南村有三隻自然村：

* 机坊港：是機南村頂大个自然村，有拉湖州北门，下底还好分成上机坊、中机坊、下机坊三大自然村。搭原来个城北大桥搭界，拉小梅港西岸沿河造屋。历史丄当地人以设机织绸为业，介咾有机坊港个名字，清朝手裏歸乌程县六十九庄。1980年有6個生产队，703個人。2009年有720個人，主要有邵、施、何三個姓。1993年以後征地拆迁脫。
* 南庄圩：拉机南村驻地西北面，搭垄山个小桥头、郭家埭搭界，主要姓施，1980年个辰光有77個人，2009年个辰光有650個人。1993年以後征地拆迁脫。
* 三家村：拉机坊港西南，北面搭凤凰个钱家庄搭界，便得三户人家，介咾叫三家村，1980年个辰光便得5個人，2009年个辰光有靠30個人，主要姓钱。1993年以後征地拆迁脫。

## 图库

File:2023-08-25 湖州南莊圩小區 01.jpg|2023年个南庄圩小区
File:2023-07-04 Ji'nan (機南) Villagers' committee 01.jpg|2023年个村委会，拉望湖花园小区个北面


## 参考资料
凤凰村（分清爽）

**凤凰村**好指：

* 凤凰村（吴兴），湖州市吴兴区凤凰街道个行政村
* 凤凰村（泗安），湖州市長興縣泗安鎮个行政村
凤凰村（吴兴）

**凤凰村**，是浙江省湖州市吴兴区凤凰街道个一隻行政村。

凤凰村拉湖州城西北面，老底子东面搭机南村搭界，南面搭陈板桥村搭界，西面搭建国村搭界，北面搭垄山村搭界。有青塘村、金家兜、丁家桥、西陌路、田心村、庄里、青塘门、钱家庄介8隻自然村。介歇有得青阳北区、青塘北区、仁皇山小区介三隻小区。

根据2023年个《浙江省标准地名录》，凤凰村面积0.12平方公里，有得2312個人。

## 历史
宋、元手裏，屬乌程县霅水乡。明朝成化八年（1472年）以后属乌程县六区十九都。清朝雍正七年（1729年）实行顺庄法以后，属乌程县六区70庄、71庄。民国初年屬吴兴县西北乡，1929年属吴兴县第九区机坊乡，1935年属第五督导区白雀乡，抗战个辰光属妙西区白雀乡，胜利以后属白雀乡。共產黨佔領以后，1949年5月份属白雀乡，1950年5月份属龙山乡，1956年4月份属环渚乡。1958年10月份属白雀公社，叫**凤凰大队**（沿用高级社个名字），驻地青塘村。“文革”个辰光改名**烈火大队**，1976年恢复凤凰大队个名字。1984年2月份属白雀乡，改成凤凰村。

1993年，白雀乡个凤凰村搭机南村畀渠征地征脱，划畀凤凰街道。

## 照片

File:2023-07-04 Fenghuang Village Cultural Hall 凤凰村文化礼堂 05.jpg|凤凰村文化礼堂
File:2026-01-08 湖州仁皇山小区 Renhuangshan residential complex, Huzhou.jpg|仁皇山小区


## 参考资料
中兴路（上海市）

**中兴路**是中華人民共和國上海市靜安區、虹口區个一條路，西起交通路，东到横浜路，全長3305米。中興路西段原先是虬江，東段是横浜。中華民国元年（1912年），虬江一部分填脱哉，造个中兴路西段。中華民国10年（1921年），横浜填埋变成中兴路东段，叫中兴路，意思是“中华振兴”。中華民国16年（1927年），为咾纪念國父孙中山，曾改名中山路。中華民国19年（1930年）造中山北路个辰光名字变回中兴路。

## 参考
横浜路

**横浜路**是中華人民共和國上海市虹口区一條西北-東南走向个路，东起东横浜路-多伦路，西到青云路，全长626米，中華民国4年(1915年)造个，俞泾浦勒垃横浜路西面，因为俞泾浦勒垃箇𡍲叫横浜，故咾叫横浜路。

## 参考资料
东横浜路

**东横浜路**是中华人民共和国上海市虹口区一条南北走向个路，北起多伦路，南到海伦西路。路两边主要是老式民房。

## 参考文献
凤凰街道（湖州市）

**凤凰街道**是浙江省湖州市吴兴区个街道，1994年5月份经湖州市人民政府批准正式成立，介歇畀南太湖新区托管许。辖区范围东起机坊港，西到腊山，南临苕溪港，北到旄儿港，总面积约8平方公里，下头3隻行政村，14隻社区。

## 历史
凤凰街道个地方原来是农村，后末来变成城区。1994年3月22号，建立街道，归湖州城区。2003年1月份，改成归吴兴区，委托湖州经济技术开发区管理。

2005年底个辰光，凤凰街道有14个個社区居委会搭6個行政村：滨河、凤凰一村、凤凰二村、凤凰三村、凤凰四村、金泉、阳光城、美欣、龙溪、青塘、美青、 港湖、粮贸城、仁皇（王）山一社区；机南、凤凰、陈板桥、双塘、道场、陆家兜。双塘、道场、陆家兜箇三隻村坊是2002年10月份從道場鄉劃到鳳凰街道个，2007年3月份，箇三隻村坊搭粮贸城社區又劃到新設立个康山街道。

2019年，南太湖新区成立，整合嘚本来个湖州经济技术开发区咾湖州太湖旅游度假区，吴兴区个凤凰街道畀新区托管。

## 行政区划
介歇鳳凰街道下底有14個社區，3個行政村。

凤凰一社区、凤凰二社区、金泉社区、滨河社区、龙溪社区、青塘社区、翠苑社区、港湖社区、阳光城社区、美欣社区、金色水岸社区、太阳城社区、雅乐社区、凤凰湾社区；凤凰村、机南村、陈板桥村。

## 参考
新建路

**新建路**是中華人民共和國上海市虹口区一條南北走向个路，南起东长治路，北到周家嘴路接海伦路，全长528米，宽12.2米到16.5米。路原先是一條叫新记浜个河浜，清朝光绪十八年（1892年），河浜填脱，叫新记浜路。1943年改名新建路，路名是从现在个江西省南昌市新建区来个。

## 参考
宝山路

**宝山路**是中国上海市静安区一条南北走向个路，南起天目东路，北到同心路，长1756米，宽13.3米到32米。

宝山路1902年修个，因为勒垃宝山县故咾叫箇個名字。宝山路是原闸北地区个主要街道，造好以后有得商务印书馆，南端靠近北站，商业繁荣。1927年四一二事变、1932年一二八事变搭仔1937年八一三事变侪勒垃箇𡍲打仗，故咾路两面变成棚户区。改革开放以后，棚户区动迁动脱造仔弗少高楼。
燕澜府社区

**燕澜府社区**，是浙江省湖州市吴兴区仁皇山街道个一隻社区。

社区是2024年2月份成立个，东面到南窑湾路，北面搭白雀村搭界，西面到龙溪街道赵湾村，南面到弘燕路，下底有得正弘府、燕澜府、美泉宫、伴山华府、宋源里介五隻小区，规模户数2109户。

## 参考资料
海伦西路

**海伦西路**，勒垃中華人民共和國上海市虹口区中西部，是一条东西向个马路，1913年修个，一开始用房地产商人个名字叫伊士庆路。1950年以后，因为伊勒垃海伦路西面，故咾改名海伦西路。现在海伦西路西起宝山路，东到邢家桥北路，路两面主要是小区。

## 参考
海伦路（上海市）

**海伦路**是中华人民共和国上海市虹口区一条路，东西走向，东起周家嘴路接新建路搭仔新建路隧道，西到邢家桥北路接海伦西路，全长1090米，宽13米。伊是上海公共租界工部局勒垃1908年修个，伊个辰光叫**欧嘉路**，沙泾路以东勒垃公共租界里向；沙泾路以西是越界筑路。1943年，汪精卫政府接收租界，改名库伦路。1950年改名海伦路。
陈板桥村

**陈板桥村**（湖州闲话：Dzen Pe Jiau），也叫**陈板桥社区**，是浙江省湖州市吴兴区凤凰街道个一隻行政村。

开发之前，根据1982年出版个《浙江省湖州市地名志》，是龙溪公社**陈板桥大队**，曾用名**五星**、**五爱**，管14隻生产队，14隻自然村，耕地968亩，桑地168亩，内塘237亩。陈板桥村是湖州经济技术开发区管委会成立之后，头一批征用开发个行政村裏向个一隻。

根据2023年个《浙江省标准地名录》，陈板桥村面积0.3平方公里，有得2600個人。

## 历史沿革
中华人民共和国成立之后是双塘乡第三村，到1962年是白雀公社五爱大队，1969年是龙溪公社五星大队，1981年改成村，是龙溪乡陈板桥村。原辖区裏向个自然村有陈板桥、东溪郎、东港滩、东木桥、南京会馆、草荡、摆渡口、老屋里（金家里）、周家坝（汤家桥）、黄家庄、苏家庄、河墩、四家塘、徐家村、塘墩、章家湾、太保玗、殷家斗门、腊山。1992年，湖州经济技术开发区成立之后，陈板桥村脱离龙溪乡，拉1994年划畀爱山街道临时管，1994年凤凰街道成立之后到难归凤凰街道。

## 經濟
廿世纪八、九十年代，陈板桥村个主要产业是农业，主要种水稻，也做点蚕桑、渔业个生活，村里向开过几爿村办企业，因为经营不善、技术落后咾啥个原因咾先后破产：1978年，村里向建办腊山小石矿；1978年到1992年，办起个村办企业有得五星耐火器材厂、五星保温材料厂、五星建工队、五星轧钢厂咾啥个。后末来村里向通过出租厂房个方式发展集体经济。

## 居民点
根据1982年出版个《浙江省湖州市地名志》记录，老底子陈板桥个自然村有：陈板桥、东溪郎、东木桥、草荡、周家坝、黄家庄、徐家村、河墩、四家塘、殷家㘰门、章家湾、砺山、摆渡口、苏家庄。后末来村里向有得滨河南区、黄家庄南、黄家庄北、陈板桥小区、苏家庄小区介5個自建房小区咾凤鸣、凤栖介2個安置房小区。

* 滨河南区：有拉爱都花园小区南面，滨河路东面，占地面积0.65万平方米，新造房子总建筑面积0.96万平方米，裏向住宅楼面积0.72万平方米，商贸楼面积800平方米，写字楼面积0.16万平方米。1997年9月份开工，1998年8月份造好。

File:2026-01-11 湖州陈板桥村黄家庄北区 North Huangjiazhuang, Chenbanqiao Village, Huzhou 02.jpg|黄家庄北区
File:2026-01-11 湖州陈板桥村黄家庄南区 South Huangjiazhuang, Chenbanqiao Village, Huzhou.jpg|黄家庄区
File:2026-01-11 湖州凤鸣小区 Fengming residential complex.jpg|凤鸣小区


## 参考资料
仁皇山社区

**仁皇山社区**，是浙江省湖州市吴兴区仁皇山街道个一隻社区。

**仁皇山二社区**是2007年6月份成立个，有拉老底子凤凰村西陌路自然村东、 南个地块。2021年1月份改名**仁皇山社区**。下头有绿色家园、凯莱国际搭金宸花园介三隻小区，2021年左右有靠9000個居民。

根据2023年个《浙江省标准地名录》，仁皇山社区面积0.3平方公里，有得5706個人。

## 照片

File:2026-01-08 湖州中大·绿色家园小区 Lvse Jiayuan residential complex, Huzhou.jpg|绿色家园小区
File:2023-07-04 湖州仁皇山街道凯莱国际小区 01.jpg|凯莱国际
File:2026-01-08 湖州金宸花园小区 Jinchen Huayuan residential complex, Huzhou.jpg|金宸花园


## 参考资料
盧永祥

**盧永祥**，原名**振河**，字**子嘉**，山東省濟南府濟陽縣人，自家講渠祖籍是浙江省寧波府。清末民初軍事將領。

## 參考資料
奥体社区（湖州）

**奥体社区**，是浙江省湖州市吴兴区仁皇山街道个一隻社区。

2018年，**仁皇山八社区**成立，范围是东到太湖路，南到仁北路，西到奥体公园规划水系，北到外环北路，管奥园壹号搭赞成名仕府两隻小区。2021年，改名**奥体社区**。

根据2023年个《浙江省标准地名录》，仁北社区面积1.5平方公里，有得2407個人。

## 参考资料
仁北社区

**仁北社区**，是浙江省湖州市吴兴区仁皇山街道个一隻社区。

2018年，**仁皇山七社区**成立，范围是东到长兴路咾垄山路，南到青太路，西到青铜路，北到外环北路，管国贸仁皇、祥生悦山湖搭玲珑湾三個小区。2021年，改名**仁北社区**，下底个小区有得美泉宫、玲珑湾、悦山湖花园、国贸仁皇柏翠庄、国贸仁皇君澜阁、美岸华府、仁皇·九莲府。

根据2023年个《浙江省标准地名录》，仁北社区面积0.3平方公里，有得5362個人。

## 参考资料
康山街道

**康山街道**是浙江省湖州市吴兴区个一隻街道。介歇歸湖州南太湖新区管理委员会託管。

康山街道是2006年3月16号设立个，凤凰街道个道场村、双塘村、陆家兜村搭粮贸社区，杨家埠街道个黄墅村、石泉桥村、福山村、长西村，搭妙西镇个东山村、沙家浜村、基山村介10隻行政村咾1隻社区划入康山街道。2007年2月13号，浙政函〔2007〕18号批复同意。委托湖州经济开发区管委会管理。

2019年，南太湖新区成立，整合嘚本来个湖州经济技术开发区咾湖州太湖旅游度假区，康山街道畀新区托管。

## 行政区划
粮贸城社区、星汇半岛社区、西西那堤社区、得力春江社区、星汇阳光社区、万汇春天社区、一字桥社区、理想城社区、汎港爱家社区、奚塘景城社区、玉翠湾社区、景悦祥荷社区、霅溪桃源社区、双塘村、道场村、陆家兜村、黄墅村、石泉桥村、福山村、长西村、东山村、沙家浜村、基山村

## 参考资料
昨天

**昨天**，又叫**昨日**、**昨日子**、**昨头**、**昨末**、**昨末子**、**昨暝**、**昨朝**、**上日**、**上末**、**上外**，指个是今天前头伊日天，是过去个一部分、历史个一部分。
中华新路

**中华新路**勒垃中華人民共和國上海市普陀區帮靜安區，東西走向，分成弗连勒一道个两段，西段西起交通西路，东到恒丰北路。东段西起沪太路，东到宝昌路。全长2828米，是中華民国7年（1918年）修个，和田路到大统路路段勒垃20世紀30年代后期造个。路名一开始叫中华兴路，意思是振兴中华，後來改名中华新路。

## 参考
民星公园

**民星公园**勒垃中华人民共和国上海市杨浦区嫩江路，公园面积3.28平方千米。民星公园原先是农田，1994年4月28号作为小区配套开放。公园里向有得大花坛、草坪、睡莲池、游廊、紫藤花架。2024年下半年，杨浦区绿化市容管理局拿民星公园部分围墙拆脱。

## 参考资料
嫩江路

**嫩江路**是中华人民共和国上海市杨浦区一条东西走向个路，拆成弗连勒一道个两段。西段西起市光路接殷高东路，东到白城路。东段西起军工路，东到黄浦江边东嫩线摆渡口。路是1968年造个，名字从黑龙江嫩江来个。西段有得上海体育学院、民星公园，东段有共青森林公园帮万竹园。

## 参考
平凉公园

**平涼公园**又叫**上海平凉公园**，是中华人民共和国上海市杨浦区平凉路丄一座公园，原先是河浜搭仔拉稀堆，1957年修个，1958年1月20号正式开放。公园面积1.36公顷。2008年，公园经过改建。

## 参考
新江湾城SMP滑板公园

**新江湾城SMP滑板公园**勒垃中华人民共和国上海市杨浦区新江湾城淞沪路2100号，是座滑板公园，2005年9月28号造好开放，是中华人民共和国第一座极限运动主题个公园，造好个辰光是世界顶大个滑板公园。

## 简介
新江湾城滑板公园是SMP公司帮上海城投合作建设个，Convic公司设计，占地13700平方米，耗资2500万美元。因为公园勒垃原江湾机场范围里向，建设过程里向还发现弗少弹药。公园有得碗池共享区、U型池挑战区、街板式娱乐区、BMX土坡游乐区四大区域，侪有高中低弗同难度个设施。出于安全考虑，运动者要戴护具上场，运营方提供护具出租、教练指导，看台下头有得急救室。

## 承办赛事
* 上海极限运动挑战赛
* 上海海峡两岸自由式小轮车城市交流赛

## 参考资料


## 参见
* 临空滑板公园
* 上海市滨江滑板公园
仁皇山街道

**仁皇山街道**，是浙江省湖州市吴兴区个街道，介歇归湖州南太湖新区管理委员会代管。

仁皇山街道有拉吴兴区中部偏北面，东面搭环渚街道搭界，南面搭风凰街道搭界，西南连牢龙溪街道，西、北面搭滨湖街道搭界，面积24.2平方千米，人口2.6万個人（2021年左右），湖州市人民政府也有拉仁皇山街道个地丄。

## 历史
明朝成化八年（1472年）之后属乌程县六区十八都。清朝雍正七年（1729年）属乌程县六区。宣统两年（1910年）属西北乡。1928年属吴兴县第九区白雀村。1935年是吴兴县第一督导区白雀乡。1958年之后属白雀人民公社，1984年恢复成乡。2009年白雀乡南部分出来设立仁皇山街道。

## 行政区划
仁皇山街道下底个社区搭行政村有：

潜山社区、仁皇山社区、天成社区、山水新城社区、旄儿港社区、悦园社区、仁北社区、奥体社区、悦山湖社区、三欣社区、垄山村、建国村、金家兜村、白雀村、桥西村、仁东村、燕澜府社区、南皋桥社区

## 参考资料
潜山社区

**潜山社区**，是浙江省湖州市吴兴区仁皇山街道个一隻社区。

潜山社区，原名**仁皇山一社区**，是2006年7月份成立个，2021年1月份改名。下底有金色地中海、仁皇山庄搭在水一方介三隻小区。行政中心、市民服务中心、军分区、湖州五中仁皇校区、潜山公园全有拉社区範圍裏向。

## 居民点

* 仁皇山庄：是浙江大东吴集团房产有限公司开发咾造个，有起拉青铜北路东面，德清路西面，仁皇山路北面，附近有湖州市科技馆、湖州市青少年宫、湖州市环保局、市图书馆、市博物馆等设施。占地面积10万平方米，总建筑面积11.7万平方米，设计有联排别墅、多层住宅、商铺、单身公寓搭综合楼，好容纳821户人家，2004年3月份开工，2005年7月份造好。
* 金色地中海
* 在水一方

## 参考资料
利民社区（湖州）

**利民社区**，是浙江省湖州市吴兴区愛山街道个一隻社区。

利民社区有拉湖城中央商务区，是居住、商贸混合型社区，有天杏园、众鑫广场、加利广场、天元颐城、东吴国际广场箇五隻商住区。社区面积0.25平方公里，根据2023年个《浙江省标准地名录》，有得1015個人。

## 历史
宋朝手裏，是湖城左一厢（北厢）歸安縣济川界、崇节界。元朝手裏歸湖州路录事司，原得是左一厢济川界、崇节界。明朝手裏是归安县十一西区济川界、崇节界，置有济川铺、宝相铺。清朝手裏是归安县在城第一庄、第二庄。民国初年歸吴兴城，民国十八年（1929年）歸吴兴县第十区奉胜里，民国廿年（1931年）改歸奉胜镇。民国廿四年（1935年）歸爱山镇，置有第廿七、廿八、三十保。1949年10 月份，建立居委會（歸飞英街道管）。1970年9月份，改名利民居委会。2000年12月，居委会撤脫，搭益民居委会合併建立利民社区。2001年，劃畀愛山街道。

## 參考資料
天成社区（湖州）

**天成社区**，是浙江省湖州市吴兴区仁皇山街道个一隻社区。

**仁皇山三社区**是2011年5月份成立个，有起拉老底子凤凰村个金家兜、丁家桥搭垄山村个鲇鱼兜西南个部分土地丄，2021年改名**天成社区**，是天盛花园搭城市之心两個小区名字个谐音，也有“浑然天成”个寓意。

根据2023年个《浙江省标准地名录》，天成社区面积0.7平方公里，有得5965個人。

## 小区

* 天盛花园：是浙江泰仑电力集团有限责任公司搭阿祥集团合资成立个浙江湖州泰祥房地产开发有限公司开发个，2007年6月底造好。
* 城市之心：有拉龙王山路北面、青铜路东面、仁皇山路南面搭德清路西面，总占地面积14.8万平方米，总建筑面积17.77万平方米，有住宅1209套，裏向多层住宅890套，小高层住宅247套，联体排层72套。2004年11月份开工，2007年7月份造好。是湖州兽王房地产开发有限公司开发，浙江南方建筑设计院设计，中国美术学院风景建筑设计研究院做景观设计个。

## 照片

File:2026-01-08 湖州天盛花园小区 Tiansheng Huayuan residential complex, Huzhou.jpg|天盛花园小区
File:2026-01-08 湖州城市之心小区 Chengshizhishin residential complex, Huzhou.jpg|城市之心小区


## 参考资料
嚴震直

**嚴震直**（），初名**子敏**，字**震直**，號**西塞山翁**。吳越烏程（介歇浙江省湖州市織里鎮驥村）人。

## 身後
湖州城西西塞山有嚴震直墓。介歇無得許嘚，龍溪街道嚴家墳村就是因爲箇隻墳咾叫箇個名字。

湖州驥村廿世纪六十年代以前有严氏祠堂，大厅正中央供严震直个塑像，两旁是渠拉四子一女个蓝底金字木质牌位，厅前头个庭院裏向有香樟树咾古柏树，院外脚有石牌坊、旗杆石。1958年大跃进个辰光祠堂畀人拆脱。

湖州城裏西面原來有旌忠祠祀严震直，有明朝萬曆廿五年（1597年）立个「明工部尚書嚴公旌忠祠碑記」，祠毀脫之後拉廿世紀八十年代搬到嘚鐵佛寺。

## 參考文獻
平凉路（上海市）

**平凉路**是中国上海市一条横跨杨浦区南部搭仔虹口区东南部个主要道路，大体东西走向。箇条路么西起虹口区东南部临潼路，东到杨浦区东南角白洋淀个军工路口，全长5700米，宽度20米到28.6米。

平凉路是上海公共租界工部局勒垃1902年修个，西段用荷属东印度首府巴达维亚（乃朝印尼首都雅加达老名字）起名叫**巴特维亚路**（Batavia Road），东段用印度东南部大城马德拉斯起名叫**麦特拉司路**（Madras Road）。1915年，上海公共租界工部局拿东区一批中国工人聚居区个路改用中国城市个名字命名，故咾用甘肃省东部城市平凉做名字，改叫平凉路。
山水新城社区（湖州）

**山水新城社区**，是浙江省湖州市吴兴区仁皇山街道个一隻社区。

山水新城社区，原名**仁皇山四社区**，2021年1月份改名。下底有山水华府、御景新城介两隻小区。

根据2023年个《浙江省标准地名录》，山水新城社区面积1.1平方公里，有得4571個人。

## 参考资料
旄儿港社区

**旄儿港社区**，是浙江省湖州市吴兴区仁皇山街道个一隻社区。因旄儿港得名。

旄儿港社区，本来叫**仁皇山五社区**，是2013年6月份成立个，2021年1月份改名。下头有翰林世家、天际花园搭仁皇悦介三隻小区，搭星火外滩广场、仁皇山生活广场介两隻商业综合体，2023年左右规模户数4851户，常住人口1.2万個人左右。

根据2023年个《浙江省标准地名录》，旄儿港社区面积0.3平方公里，有得5930個人。

## 参考资料
苏州考古博物馆

**苏州考古博物馆**（原项目名是**苏州越城遗址博物馆**），勒垃中华人民共和国江苏省苏州市姑苏区石湖景区里向，越堤路321号，占地约10000平方米，总建筑面积8972.53平方米，是江苏省头一座、中华人民共和国第三座考古学专题博物馆，馆藏文物多数是苏州考古研究所来个。

## 建设
### 背景
2012年5月11号，渔家村村庄整治再利用项目启动。2012年12月份，姑苏区出台渔家村村庄整治再利用项目个详细规划。2013年2月8号，依托江苏省级文物保护单位越城遗址，石湖景区渔家村项目一期个苏州越城遗址博物馆开始规划设计。2月16号，渔家村项目动迁侪搞定哉。2016年03月23号，经苏州市发改委批准，苏州越城遗址博物馆（即苏州考古博物馆）个实施主体从苏州越城遗址文化旅游发展有限公司转变成苏州市考古研究所。

### 建设
2018年，苏州考古博物馆项目成为当年个实事项目，同年冬天成立苏州考古博物馆建设领导小组搭仔办公室，开始用地预审、建筑设计方案调整咾啥个生活。春天，苏州考古博物馆项目取得土地划拨批复，上半年苏州媒体表示年内好开工。同年8月份前，项目获得土地划拨批复，建筑设计合同完成签订，方案深化设计。同年12月20号，苏州考古博物馆项目开工。2025年5月17号，苏州考古博物馆造好开放。

## 设计
苏州考古博物馆勒垃石湖风景名胜区内越城遗址保护区里向，是曾设计北京人民大会堂、南京长江大桥桥头堡等建筑个中国工程院院士程泰宁设计个，设计原型是越城遗址出土个石锛帮钺，用三角形块面构成组合，营造出古朴有野趣个氛围。

## 布局搭藏品
### 布局
苏州考古博物馆主题是“发现与探索”，拿博物馆分成苏州考古成果主题展区、苏州考古发现展示区、考古知识展示区、户外体验区四大板块。苏州考古成果主题展区主要通过系列展陈，拿苏州考古成果划分出弗同主题进行展示。苏州考古发现展示区按照辰光展示苏州范围里向个重要考古发现搭仔遗址，拿苏州文明发展脉络串起来。考古知识展示区通过互动体验项目向观众展示考古学搭仔田野考古，配合户外体验区增加观众对考古个认识、参观个趣味性。考古博物馆还勒垃室外下沉式广场里向有教育探索宫、文物保护修复展示区、临展区、咖啡休闲区咾啥个公共活动空间，文物修复展示区有得文物修复室、修复展示区、考古实验室等，通过展示文物修复过程，展示考古工作个流程。

苏州考古博物馆主要还原场景，运用3D打印技术搭建场景模型，配合声光电效果，拿展陈内容融合勒场景里向。一楼基本陈列“源起江南——苏州地域文明探源”，分成“江海共潮生”“手铲释天书”“考古见姑苏”三大篇章，讲述考古地理发展史、考古学理论方法搭仔文物保护理念。地下一楼主题是“华章江南——苏州考古发现成果”，分成“文明溯源”“吴越新证”“都会寻踪”“海丝遗痕”四隻篇章，从社会、经济、文化等角度看苏州考古。

### 藏品
苏州考古博物馆拢总藏有1200多件出土文物，有陶瓷器、漆木器、青铜器、金银器、玉石器五类。箇当中有虎丘路新村土墩三国孙吴1号墓，是苏州地区发现个孙吴时期墓葬里向规模顶大、等级顶高个，认为是孙吴王室个坟头，是江浙沪地区展出个顶大个单体文物，坟里向出土一件长26厘米，重27.1克个龙首金钗也是博物馆藏品。箇𡍲还展出证明吴越地区受过秦朝统治个“吴市”陶片，还有来自马家浜文化、崧泽文化、良渚文化、马桥文化等文化个文物，还有的崧泽彩绘陶罐、良渚玉璧、三国龙首铜熏、唐三彩粉盒、明金戒指咾啥个文物，部分文物拿良渚到春秋战国个考古空白填脱。

## 参观
公众进馆参观弗用提早预约，苏州考古博物馆还帮其他博物馆错位闭馆维护，伊是每個礼拜三闭馆個。2025年5月15号，苏州公交开通2条周末班车线路，乘客好从地铁站乘到苏州考古博物馆。

## 活动
2025年5月17号，苏州考古博物馆联合上海崧泽遗址博物馆、杭州玉架山考古博物馆、马鞍山凌家滩遗址博物馆启动长三角考古遗址博物馆研学活动，“5·18国际博物馆日”苏州主场亦勒垃苏州考古博物馆举办。

## 参考资料
红丰西塘社区

**红丰西塘社区**，是浙江省湖州市吴兴区愛山街道个一隻社区，是红丰西村搭上下塘小区融合来个。

根据2023年个《浙江省标准地名录》，红丰西塘社区面积0.85平方公里，有得4963個人。

## 參考資料
渔船头花园

**渔船头花园**，是吴越湖州市吴兴区个一隻小区，是本来个渔船头村搭丁家桥村个农民安置房小区。小区东面搭凯莱国际小区搭界，南面靠旄儿港，北面是龙王山路。

小区是湖州市城建投资集团有限公司承包建设个，2016年12月份开工。

## 参考资料
翔殷路

**翔殷路**是上海市杨浦区北部一条干道，中环线一部份，东起军工路，西到五角场，全长2975米，宽19米到36米。

翔殷路1922年修个，因为伊横跨引翔、殷行故咾叫箇個名字，伊个辰光路包括五角场以西个邯郸路，总长5630米，宽7米到25米。1929年，上海市政府通过《大上海计划》，箇𡍲变成新市区，根据计划，1931年到1932年，配合第一届全国运动会勒垃上海江湾召开，陆续开辟去上海公共租界个黄兴路、其美路，连同淞沪路，形成五角场环岛。上海市政府又勒垃伊东面修虬江码头，1936年完成第一期工程。1939年，东洋人改名明治通。1941年改名**共存路**、**共荣路**。1946年恢复翔殷路原名。1947年西段用美国空军中国战区参谋长魏德迈叫伊**魏德迈路**（Wedemeyer Road），1950年伊变成邯郸路。2002年7月，翔殷路拓宽到36米。
军工路

**军工路**勒垃上海市区浦西东北部，横跨杨浦、宝山两区，南起平凉路，北过逸仙路到长江路，全长约10公里，主要是原衣周塘，中華民国7年（1918年）修个，因为是部队修个么，故咾叫军工路。军工路全线同长江路、逸仙路、闸殷路、殷行路、嫩江路、翔殷路、控江路、周家嘴路、长阳路等主干道相交。翔殷路往南个路段设有中环路高架，往北到逸仙路伊段么勒垃造军工高架路。

## 参考文献
掼炮

**掼炮**，又叫**甩炮**，是一种爆炸物，好通过踏、捏、掼个方式引爆。勒拉某些国家，箇物事是受到管制，弗是啥人侪好买个。 

## 参考

## 参见
*烟花
*炮仗
飞英街道

**飞英街道**，是浙江省湖州市吴兴区个一隻街道。街道有拉湖州市区中、北部，东面搭月河街道搭界，南面到骆驼桥北堍搭爱山街道搭界，西面到龙溪港搭凤凰街道搭界，北面到环城北路搭龙泉街道搭界，因飞英塔得名。辖区总面积2.7平方公里，下底有9隻社区（塔下街、米行街、竹翠园、吉山四、新华苑、吉北、墙壕里、余家漾、汀州苑）。

## 历史
楚国手裏屬菰城县，秦朝手裏是乌程县。宋朝太平兴国七年（982年）改歸归安县，是湖城左一厢（北厢）。下頭置济川、崇节、飞英、报恩、 崇新五界。元朝手裏歸湖州路录事司，原得是左一厢（北厢）。

明朝、清朝手裏屬歸安縣为北隅，分设崇节、崇新、济川、报恩、飞英五界。民国元年（1912年）属吴兴城。民国十八年（1929年）實行村里制，歸吴兴县第十区，设有北街、英士、海岛三里。民国廿年（1931年）里改成镇。民国廿四年（1935年）撤并乡镇，属吴兴县第一督导区月河镇。民国三十五年（1946年）属程安镇。民国三十七年（1948年）11月份，程安镇撤脫，重番属月河镇。1949年5月份，属湖州市月河区。1951年5月份，建制成湖州市**第四镇**。1952年11月份，併進第五镇。1954年3月份，重番變成第四镇。1955年5月份，镇改成**第四街道**。1958年7月份，四、五两個街道合併成第五街道。1962年4月份，又拆分出**第四街道**。1970年9月份，改名**红星街道**。1971年4月份，改回第四街道。1981年10月份，改名飞英街道。

2001年，新华苑、吉山四、吉山五、吉山六、余家漾、墙壕里、吉山村介七隻社區從龍泉街道劃到飛英街道。

## 行政区划
塔下街社区、米行街社区、竹翠园社区、新华苑社区、吉山四社区、墙壕里社区、吉北社区、余家漾社区

## 参考
竹翠园社区

**竹翠园社区**，是吴越湖州市吴兴区飞英街道个一隻社區。

竹翠园社区有起拉湖城环城河南岸，东到外环东路，南到新华路，西到环城东路。社区下底有竹翠园、新世纪花苑、文锦苑、吉山西区介4隻小区，因小区竹翠园小区得名。竹翠园小区，2001年6月份开始造，2006年造好，是湖州金达房地产开发有限公司开发建设个。

根据2023年个《浙江省标准地名录》，竹翠园社区面积0.22平方公里，有得2307個人。

## 历史
宋、元朝手里，是乌程县白鹤乡（德政乡）。明朝手里属乌程县九区廿七都。清朝手里，是湖城临湖门外廿二庄。民国初年属吴兴县苕东镇。民国十八年（1929年）属吴兴县第一区龙泉里。民国廿年（1931年）里改成镇。民国廿四年，属吴兴县第一督导区大通镇；民国廿五年（1936年）到中华人民共和国成立初，改归龙泉镇，置有第五到八保。1949年10月份，境内有潘家廊、竹行埭、鱼池街、计家桥居委会。2007年7月份，建立社区。

## 居民点

* 竹翠园（也有写成竹翠苑）：有拉老底子米行街个南区，东到墙壕大桥（新潘公桥）咾外环东路，南到新华路。2001年，湖州市金达房地产开发有限公司开发建设，市中建拆迁公司负责前期拆迁，动迁脱1108户，拆脱房子建筑面积8.7万平方米。小区总占地面积9.29万平方米，新建房屋建筑面积13.91万平方米，裏向住宅楼面积126490平方米，好容納1060户。商贸楼搭公共建筑面积12610平方米。2001年开始分4期建设，2006年全部建成。
* 新世纪花苑：有拉新华路南面，吉山中路东面。2000年，湖州市商业房地产开发公司改造老底子冷冻厂地块，开发建设新世纪花苑。小区占地面积2.08万平方米，总建筑面积28540平方米，造嘚12幢5层樓个住宅楼，好容纳238户。市人民政府城市房屋拆迁办公室负责前期拆迁，动迁15户，拆脱房子建筑面积897平方米。
* 文锦苑、吉山西区

## 参考
香樟湾社区

**香樟湾社区**，是浙江省湖州市吴兴区环渚街道个一隻社区。

香樟湾社区有拉美欣达路西面，南靠二环北路，北面到后庄路，西面到后庄村庙前头港。社区个名字是从境内香樟湾港来个。香樟湾港，有拉外环北路北面，西起后庄村后庄港，流过草田漾之后，望东流进金锁村腾桥港，全长3000米，阔3到18米，因为港北折入漾成湾，外加有香樟树成林咾叫箇個名字。

根据2023年个《浙江省标准地名录》，邵家墩村面积0.45平方公里，有得695個人。

## 參考資料
世界金融大厦

**世界金融大厦**勒垃中华人民共和国上海市浦东新区陆家嘴环路900号，高212米，地上43层，地下3层，1994年6月18号开工，2000年5月8号完工。中国建设银行上海浦東分行勒垃箇楼里向辦公。

## 参考
陈桂春住宅

**陈桂春住宅**，又叫**颖川小筑**，勒垃中华人民共和国上海市浦东新区陆家嘴东路15号，是座民国时期个房子、上海市文物保护单位。

## 特点
陈桂春住宅三是三进两庭建筑，占地面积1103平方米，由南往北分别是前厅、小天井、仪门、门厅、大天井、后厅。伊用个是西式三角形山花墙，搭仔中式青砖、红砖交互砌个平房结构。1925年，房子修好，陈桂春拿伊当伊房子。抗日战争爆发以后，侵华日军占领，改造成日本宪兵司令部，一位叫薛和尚个三林塘百姓勒拉箇面为咾保护美国飞虎队飞行员勒垃里向畀日本人活活打死。抗日战争胜利以后，变成国民党上海警备司令部特务机关部，关过交关中共地下党，比方讲李白。

1996年，为咾造陆家嘴中心绿地动迁，箇座老房子留下来哉。1997年4月份，上海浦东新区政府委托陆家嘴开发公司修缮，7月1号开发成陆家嘴开放陈列馆，後来变成吴昌硕纪念馆。2003年，住宅成为浦东新区文物保护单位。2014年4月4号，上海市人民政府认定陈桂春住宅是上海市文物保护单位。

## 参考
玉堂桥社区

**玉堂桥社区**，是浙江省湖州市吴兴区环渚街道个一隻社区。

社区东临318国道，西面到美欣达路，南面搭高教园区搭界。介歇下底有玉堂桥小区搭幸福里小区两個小区。玉堂桥小区是2009年环渚街道金锁村、朱洪村、环渚水产村搭瑶台村介4隻行政村个拆迁户组成个安置小区。

根据2023年个《浙江省标准地名录》，玉堂桥社面积0.27平方公里，有得2204個人。

## 歷史
宋、元朝手裏，歸乌程县灵寿乡；明朝手裏歸乌程县六区廿都；清朝手裏歸乌程县六区六十九庄。民国初年歸吴兴县张维乡；民国十八年 （1929年）是吳兴县第一区陌路里；民国廿年（1931年）里改成镇；民国廿四年（1935年）歸潮音乡，民国三十六年（1947年）到中华人民共和国成立初，歸龙泉镇，是十六保。1950年10月份，歸环渚乡朱洪村。從1997年開始，朱洪村土地畀渠大量征用，主要用來造湖州文教园区，比分講湖州二中、湖州师范学院、湖州职业技术学院，到2004年，所有土地全征用完嘚。2011年1月份，建立玉堂橋社区。

## 參考資料
环渚街道

**环渚街道**，是吴越浙江省湖州市吴兴区个一隻街道。

## 历史
宋、元手裏，歸乌程县灵寿乡。明朝手裏歸乌程县六区廿都、七区廿三都。清朝手裏歸乌程县六区六十九庄，七区七十六庄、八十庄、八十八庄。民国初年，分別歸张维乡、大钱镇。民国十八年（1929年）實施村里制，歸吴兴县第一区；民国廿四年（1935年），境内建有潮音乡、环渚乡；民国三十六年（1947年）潮音乡一部分併進环渚乡。1949年5月份建政，原得叫环渚乡。1956年，龙山乡併進环渚乡。1958年10月份，搭白雀、塘甸三個乡合建白雀公社。1961年调整公社规模，分设**环渚公社**。1984年2月份，公社改成**环渚乡**。2001 年，塘甸乡撤脫，併進环渚乡。2009年8月份，新桥村劃畀滨湖街道。2012年12月份，撤乡建立**环渚街道**，树庄、双丰、中东、 常溪、欣安、龙溪、大钱介七隻村坊劃畀八里店镇，荣丰、塘甸水产、塘甸介三隻村坊劃畀滨湖街道。

经过2012年个行政区划调整，2019年南太湖新区成立之后个土地流转，2020年个四隻行政村撤村并居之后，辖区占地面积从本来个21平方公里减到5.2平方公里，常住人口1.9万個人，辖区裏向有两所高校，下底有5隻行政村，9隻社区搭4隻股份经济合作社。

## 行政區劃
环渚街道成立个辰光有4隻社区搭9隻行政村：玉堂桥社区、金龙家苑社区、北白鱼潭社区、香樟湾社区、金锁村、万安村、邵家墩村、瑶台村、大东村、华丰村、朱洪村、后庄村、水产村。

介歇个社区搭行政村有：香樟湾社区、玉堂桥社区、金龙家苑社区、北白鱼潭社区、邵家墩社区、博学府社区、万安社区、紫玉花苑社区、金锁社区、後莊村、邵家墩村、万安村、金锁村、瑶台村

## 文化
环渚个老桥有：忠兴桥、永兴桥、安乐桥、金锁桥、万安桥、毓秀桥咾啥个。

## 参考资料
邵家墩村

**邵家墩村**，是浙江省湖州市吴兴区环渚街道个一隻行政村。有拉长兜港东面。

2001年10月份併村，原來个邵家墩村搭井安村合併建立邵家墩村。

根据2023年个《浙江省标准地名录》，邵家墩村面积2平方公里，有得1965個人。

## 井安村
老底子个环渚乡井安村，东面搭天字圩村搭界，南面搭邵家墩村搭界，西北隔新塘港搭白雀乡搭界，有毛安桥、白莲花井、俞家墩、王家墩介4隻自然村。1949年5月份归滨湖乡，1950年5月份归龙山乡，1956年4月份归环渚乡；1958年10月份归白雀人民公社，叫井安大队（沿高级社名），1961年5月份归环渚人民公社，文革个辰光改名五星大队；1984年2月份归环渚乡，改成井安村。

## 參考資料
顾正红纪念馆

**顾正红纪念馆**，勒垃上海市普陀区澳门路，是为咾纪念中国共产党员、烈士顾正红造个。

## 历史
顾正红勒垃1925年参加日商纱厂工人二月大罢工，並加入中国共产党。同年5月份，日本资本家扯脱二月罢工个辰光同工人签订个协议，威胁关闭工厂、开除罢工工人。15号，顾正红领仔帮工人冲进工厂寻老板交涉，畀日本人枪杀，成为五卅运动个导火线。

2008年5月30号，纪念馆造好开发，总面积1300平方米。2009年12月份，伊成为上海市爱国主义教育基地。

## 也好看看
* 顾正红故居

## 参考
曹娥

**曹娥**（紹興說話：；），东汉辰光会稽上虞（來夯箇卯个吴越绍兴）皂湖乡曹家堡人，古代孝女。

## 生平
曹娥顶早个记录是《后汉书·列女传》：「孝女曹娥者，会稽上虞人也。父盱,，能弦歌，为巫祝。汉安二年五月五日，于县江溯涛婆娑迎神，溺死，不得尸骸。娥年十四，乃沿江号哭，昼夜不绝声，旬有七日，遂投江而死。至元嘉元年，县长度尚改葬娥于江南道傍，为立碑焉。」（孝女曹娥是会稽上虞人，渠拉爹盱，會彈琴唱歌，做巫祝个行當。漢安二年五月五號，渠來夯縣江丄逆水迎神，𩑦殺哉，死屍也寻弗着哉。箇辰光曹娥十四歲，就沿牢江好哭，通日通夜弗停，連牢十七日之後，就投江死完哉。到元嘉元年，县令度尚則曹娥改葬到江南道邊丄，還則渠立碑。）

## 曹娥信仰
上虞五月十五到廿二号做曹娥庙会。

萧山一带五月廿二号（曹娥生日）到廿五号开孝女庙会，划龙船，纪念“孝女娘娘”曹娥。

## 参考文献
龙泉街道（湖州市）

**龙泉街道**，是吴越浙江省湖州市吴兴区个一隻街道。

龙泉街道有拉湖州城区东北部，东边面到二环东路，南面到环城河，西面到机坊港，北面到二环北路。

根据2023年个《浙江省标准地名录》，龙泉街道面积3.98平方公里，有得5.1萬個人。

## 历史

* 宋朝、元朝手裏，属乌程县灵寿乡。明朝手裏属乌程县六区廿都。
* 清朝手裏是湖城北门外六十九庄。民国初年属吴兴县张维乡、苕东镇；民国十八年（1929年）属吴兴县第一区，置有大通、新庄、龙泉、陌路四里；民国廿四年（1935年）介歇个境內建有大通镇搭潮音乡个一部分；民国三十六年（1947年）合并成龙泉镇。
* 1949年5月份，歸湖州市城北区龙泉乡；1950年农村部分劃畀环渚乡，居民区划到城区。1951年5月份，建制成湖州市**第五镇**。1952年11月份，第四镇併進第五镇。1954年3月份，又重番分成四、五两镇。1955年5月份，镇改成街道。1958年7月份，四、五两街道合併成第五街道。1962年4月份，又分成第四、 五两個街道。1970年8月份，改成**大庆街道**；1971年4月份，改回**第五街道**；1981年10月份，改名**龙泉街道**。

## 行政區劃
龙泉街道下底管10隻社區：

祥和社区、华丰社区、紫云社区、潜庄社区、白鱼潭社区、市陌二社区、西白鱼潭社区、潘公桥社区、市陌河社区、学士府社区

## 参考资料
潜庄社区

**潜庄社区**，是吴越湖州市吴兴区龙泉街道个一隻社区。

根据2023年个《浙江省标准地名录》，潜庄社区面积0.25平方公里，有得6012個人。

## 歷史
潜庄社区个地方老底子是环渚乡后庄村下底个前庄村（自然村），社区个名字是村名个谐音。

宋朝元朝手里，属乌程县灵寿乡。明朝手里属乌程县七区廿三都。清朝实行顺庄法之后属乌程县七区七十六庄。民国初廿属吴兴县张维乡前庄村；民国廿年（1931年）改归前庄乡；民国廿四年（1935年）归潮音乡第一保；民国三十五年（1946年）属龙泉镇。1950年属环渚乡。2004年11月，潜庄小区造好之后后建立社区。

## 参考资料
蒸汽

**蒸汽**（）是拿液态水加热到封腾以後形成个气态水，是看弗着个，平常看到个“蒸汽”是水蒸氣帮冷凝出来个薄雾或者气溶胶个混合物。。理论低气压地区，比方讲高空、高山顶端，水个沸点要比海平面个低，持续加热会得产生过热蒸汽。

## 参考
田盛街

**田盛街**，是吴越浙江省湖州市吴兴区个一条街路。

田盛街有拉湖州城东个龙泉街道，东起潘公桥桥堍，西到北门水闸殳家湾，拉龙溪港个北面搭河港平行。

## 历史
箇块地方老底子是北郊殳家湾村。 清朝宣统元年（1909年），湖州商人王笙甫、官僚吴匡等合伙投资10万两规银，拉许丄筹建公益缫丝厂（湖州丝厂个前身），厂房占地7亩多，有几十间屋，买嘚200部意大利坐缫车，1910年造好开工，箇辰光有400個工人，每年产丝幾百担，是湖州頭一爿用机器生产个近代工业企业。民国八年（1919年）吴兴城厢电灯股份有限公司添招股本7万圓，拉北门殳家湾買地新建第二发电所，後末來许丄创办嘚天昌漂炼股份有限公司、正大面粉公司咾啥，跟牢企业个发展向东边面慢慢较形成嘚街路，取名“田盛街”。

## 参考资料
玉架山考古博物馆

**玉架山考古博物馆**勒垃中华人民共和国浙江省杭州市临平区东湖街道星河路兴中路路口，是浙江头一座考古学科专题博物馆，博物馆占地约27亩，总建筑面积约2.5万平方米，馆藏文物有得1800多件，主要从玉架山遗址、茅山遗址、临平遗址群来个。玉架山考古博物馆是玉架山考古遗址公园个二期项目。

## 建设
### 建设背景

玉架山遗址2008年畀人发现，有得6隻2009年发现个环壕聚落遗址，勒垃良渚考古力学头一趟发现。玉架山遗址辰光范围包括良渚文化早、中、晚期，发掘出397座墓葬、21座灰坑，10隻建筑遗迹，拢总出土4000多件陶器、石器、玉器咾啥个文物，是良渚文化遗址当中单体出土墓葬数量顶多个遗址。遗址2011年成为当年个全国十大考古新发现，2017年成为第七批浙江省文物保护单位。

茅山遗址勒垃2009到2011年经历三期发掘，发现伊历经马家浜文化、崧泽文化、良渚文化、广富林文化四段文化，出土良渚时期个独木舟，外加头一趟发现良渚时期个稻田搭仔牛脚蹄印子。2015年9月份，茅山遗址成为杭州市级文物保护点。

临平遗址群勒垃皋亭山、超山、临平山伊圈，已经发现个遗址已经有得廿多隻，是环太湖地区良渚文化个高等级区域中心。

### 建设设计
2022年11月份，玉架山考古遗址公园造好。2023年初，玉架山考古博物馆开工，用个是REMPC（科研+设计+制造+采购+施工）建造模式，2024年底完成五方主体个单体验收，开展展陈施工。2025年5月18号，玉架山博物馆开馆。

玉架山考古博物馆个核心理念是“以玉为媒，间架为山”，拿自然帮人文景观融合起来，用仔弗少纯白色个石料幕墙，勾勒出山个样子，呼应玉架山遗址自然风貌。博物馆设计南高北低，呼应玉架山山形。博物馆里向个空间原型是“间架”，从东往西拿建筑拆分成几隻展览空间。

## 展厅
博物馆陈列基本用“3+1”格局进行展出，有得三大展厅搭仔1隻临时展厅。

### 常设展厅
博物馆个三大展厅分别是临平遗址群厅、茅山遗址厅、玉架山遗址厅，还头一趟设置无障碍展厅（“心光”）。玉架山遗址厅展出玉器、石器、陶器咾啥个，设置大型落地玻璃，好看清爽整隻玉架山考古遗址公园。利用虚拟现实技术，勒垃博物馆里向复原遗址个地形、地貌、遗存。茅山遗址厅有整体提取个稻田，圣水牛勒垃广富林时期个农耕层留下来个脚蹄印子也是展品，还设置有碳化稻米组成个“茅山”字样光影装置。临平遗址群厅展出从临平区交交关关古聚落、古坟里向掘出个文物，有玉琮、神人兽面、小玉龙咾啥个，还复原展示古墓葬。

### 临时展厅
博物馆个临时展厅搞临时展览。开业个辰光，伊展出“星斗——古国时代的中国”，还同杭州博物馆一道开展“博物馆之城——杭州的博物馆事业高质量发展成果展”。

## 对外交流
2025年5月17号，苏州考古博物馆联合上海崧泽遗址博物馆、杭州玉架山考古博物馆、马鞍山凌家滩遗址博物馆启动长三角考古遗址博物馆研学活动。。另外，“5·18国际博物馆日”杭州主会场活动也勒垃箇𡍲举办。

## 参考资料
李子园

**李子园**是上海市普陀区西北部一隻地名，勒垃桃浦镇东部。沪宜公路、真南路、交通路、上海轨道交通11号线（李子园站）经过箇𡍲。

## 历史
李子园老早就有哉，伊个辰光是隻贫民区，有田。1952年，李子园村民组建**李子园农业生产合作社**，隶属于真如区电台乡。1956年，李子园农业生产合作社帮其他合作社合併成**六联社**，弗久改叫**李子园高级农业生产合作社**。1958年9月30号，长征人民公社成立，李子园高级农业生产合作社成为长征人民公社个三大队一中队，第二年改名**李子园大队**。1962年7月份，桃浦人民公社从长征人民公社划出去，李子园大队改到桃浦人民公社底下。

1972年，李子园大队设立工厂。1979年，李子园大队开设仓库，发展仓储业。1983年，李子园大队个工业产值超过农业产值。同年李子园出现村民委员会。1987年，李子园大队改叫李子园工商合作社，农田也慢慢交消失哉。

## 参考资料
朝阳街道（湖州市）

**朝阳街道**，是吴越浙江省湖州市吴兴区个一隻街道。

朝阳街道有拉湖州城西南，东面接月河桥，搭月河街道搭界，南面到五一大桥，搭道场乡搭界，西面到红丰桥，搭康山街道搭界，北面到仪凤桥，搭爱山街道搭界。面积2.66平方公里，人口2.6万（2023年《浙江省标准地名录》）。

## 历史
1949年5月份，归湖州市爱山区。1951年5月份，建制成湖州市**第二镇**。1952年11月份，并进第一镇。1954年3月份，重番拆出成**第二镇**。1955年5月份，镇改成**第二街道**。1958年7月份，并进第一街道。1962年4月份，又拆出成**第二街道**。1970年9月份，改名**大寨街道**；1971年4月份，改回**第二街道**；1981年10月份，改名**朝阳街道**。

## 行政区划
朝阳街道下底有9隻社区：碧浪湖社区、都市家园社区、定安社区、潮音社区、闻波社区、车站社区、北齐巷社区、红丰社区、朝阳社区。

## 参考资料
中银大厦（上海）

**中银大厦**是中國上海浦东新区陆家嘴金融贸易区银城中路200號个摩天大樓，是中国银行上海中银大厦支行个地方。伊主要功能有得中银上海分行办公楼、出租办公楼、银行营业厅、演讲厅、多功能厅、俱乐部、健身中心、餐厅咾啥个。

## 参见
* 中国银行
** 中国银行大楼（上海）
** 中銀大廈（香港）
银城中路

**银城中路**是中華人民共和國上海市浦東新區一條南北走向个路，北起浦东南路，南到东昌路，原先是**爛泥渡路**个一部分。

## 历史
爛泥渡路老底子叫**赖义渡路**，1914年就出現哉，伊個辰光是去黃浦江赖义渡义渡摆渡口个路。因为“赖义”帮“烂泥”勒垃上海闲话里向发音一式一样，故咾写成爛泥渡路。20世纪初，赖义渡路成為一條商業街，1928年3月份，浦东商业储蓄银行勒垃箇面设置赖义渡分行。抗日战争箇辰光，日本人拿赖义渡路一把火烧脱，赖义渡路商业故咾弗灵光哉。後些来，烂泥渡附近搬过来弗少工厂，慢慢交变成棚户区哉。

浦东开发开发以後，烂泥渡路附近变成陸家嘴金融貿易區。21世纪初，因为烂泥渡路箇名字让人们觉着是住勒烂泥地里向，故咾拿烂泥渡路北段改叫银城中路，南段改叫浦明路。乃朝银城中路附近有得陆家嘴中心绿地、金茂大厦、上海环球金融中心、上海中心咾啥个建筑。

## 參考資料
中国银行

**中国银行股份有限公司**（，缩写：**BOC**；；（非公开发行优先股）；（非公开发行优先股）；（H股）；（非累积永续境外优先股）；；），简称**中国银行**、**中银**或**中行**，是中华人民共和国国内第四大银行，财政部管理个中央金融企业之一。伊1912年2月5号开办个，之前是1905年清政府成立个大清户部银行。

## 参考

## 外部链接

* 中国银行
* 中銀香港
交银金融大厦

**交银金融大厦**勒垃中国上海市浦东新区银城中路188号，陆家嘴金融贸易区B1-3地块，楼高265米。大厦1997年4月份动工个，2002年10月份造好启用，总投资13亿人民币。建筑师是德国ABB建筑师事务所，土建工程是上海市第三建筑发展总公司承办个。乃朝交银金融大厦是交通银行个总部。

## 参考资料
时代金融中心

**时代金融中心**（）勒垃上海市浦东新区银城中路68号，勒垃招商银行上海大厦隔壁头，帮恒生银行大厦、黄金置地大厦隔开一条横马路。伊2008年造好个，高269米，发展商是上海迪威行置业发展有限公司  ，是日建设计设计个，占地9629平方米，建筑面积110,869.63平方米，1到4楼是商用裙房，5到51楼是办公主楼。

## 参考资料

## 外部链接
*时代金融中心官方网站
恒生银行大厦

**恒生银行大厦**，老底子叫**森茂国际大厦**（英文：Sen Mao International Building），2000年到2010年叫**上海汇丰大厦**，是中国上海浦东新区陆家嘴银城中路101号个一幢摩天大樓。

## 外部链接
*上海滙豐大廈資料（英文）
李子园食品

**浙江李子园食品股份有限公司**（），简称**李子园食品**、**李子园**，是中华人民共和国浙江省金华市一家食品饮料生产企业，1994年成立个，主要产品是含乳饮料搭仔其他饮料，出名个是甜牛奶系列产品。

## 参考资料

## 外部链接
*官方网站
碧浪湖社区

**碧浪湖社区**，是浙江省湖州市吴兴区朝阳街道个一隻社区。

社区有碧潮苑、碧波苑、南华家园介三隻小区，总面积27.16万平方米。

碧浪湖社区有拉湖城南部，东面到浅塘港，南面到长湖申线，西面到南滨路，北面是菜花泾河。

## 历史
碧浪湖社区个地方本来是道场乡南墩村个姜家村、谢家圩自然村。2001年5月份，建立碧潮苑、碧波苑社区，两隻社区建立之后合置办公，到2005年5月份合併成**碧浪湖社区**。

## 居民区
* 碧波苑：有拉建设南路东、浅塘港西、菜花泾港南，总占地面积14.63万平方米，1999年5月份开始造，2000年9月份造好，是湖州市房地产开发实业总公司开发个。
* 碧潮苑：有拉建设南路西，菜花泾港南，占地面积10.68万平方米，中国建筑技术研究院设计咾，中房集团湖州房地产开发公司开发个。1999年6月份开始造，2000年9月份造好。
* 南华家园：东面搭东风小学南华路校区（箇塊地方本來是湖州市第十一中学碧浪校区）搭界，南面靠长湖申航道，北面靠南华路。

## 参考资料
都市家园社区

**都市家园社区**，是吳越浙江省湖州市吴兴区朝阳街道个一隻社区。

都市家园社区有拉碧浪大桥南堍，菜花泾港南，东到南滨路，南临长湖申线，西到碧浪湖。社区分成都市家園一區、二區、三區三個小區，是经济适用房住宅区咾，廉租户住户、低保户、残疾人刮日脚难过个人比较多，也有蛮多是本来南墩村个拆迁户。

## 历史
宋、元手裏屬归安县松亭乡。明朝手裏属归安县十一西区十八都。清朝手裏屬归安县东乡十二区一百廿七庄。民国初年，属和孚镇；民国十八年（1929年）是吴兴县第七区紫金村；民国廿年（1931年）村改成乡；民国三十五年（1946年）到中华人民共和国成立初属吴兴县鼎新乡，是第十八保。1950年6月份，歸道场乡，是南墩村下底个摆渡口、呼坝头自然村个地方。

2004年11月份，湖州房地产开发总公司开始造都市家园小区，2006年8月份造好，是湖州市头一個规模比较大个经济适用房小區。都市家园社区是2007年6月份成立个。

## 参考资料
上南公园

**上南公园**勒垃上海市浦东新区上南路德州路，面积57亩，好分成七彩游乐广场，生态园林景区、内湖咾啥个。公园里向有座叫“阳光”个不锈钢雕塑。公园1994年12月份开始造个，1996年5月份正式对外开放。
上南路

**上南路**勒垃中国上海市浦东新区，是一条南北向个大路，北起周家渡，南到周浦康沈公路，全长约13公里。

## 历史
上南路是1922年6月份开辟个，从浦东周家渡到南汇县周浦镇。同年9月份，上南长途汽车股份有限公司开始勒垃上南路丄开客运班车。

1925年，上南长途汽车股份有限公司勒垃上南路铺轻便铁路。

1957年，上南路铁轨全线拆脱，改造成公路。

2023年，上南路進行2隻号头个改造。改造以後，上南路成為全中國头一条呒没明显箱体个城市道路，路边还有隐藏式升降充电桩。上南路城市微更新项目入选2023年《上海手册：21世纪城市可持续发展指南》案例库、住建部全国城市管理精细化典型案例。

## 参考
江镇

**江镇**，原名**江家路口**，乃朝勒垃上海市浦东新区祝桥镇东南部，川南奉公路江镇河交会处，是老底子江镇人民政府个地方。历史丄，清雍正年间，姓江个人勒垃箇𡍲开店，又因为伊勒垃过钦公塘个道口丄，故咾叫箇個名字。江镇沿咾川南奉公路南北向分布，面积41公顷。十字形主街丄商店多，有得纺织机械、五金、毛巾、塑料、丝绸、服装等厂。土特产是芦花扫帚。

1930年前后，江镇经六团、川沙到十六铺个小班轮开通哉。1936年3月份，上川铁路横穿江镇，一路望南延伸到南汇县祝桥。1937年淞沪会战，火车弗得弗停运，江镇也变得唻一塌糊涂。

**江镇乡**原本是南汇县祝桥区个，1950年划畀川沙县，成立江镇区，1954年划畀城南区，1957年撤区并乡，成为江镇乡。1958年人民公社化，成立**跃进人民公社**，後首来改名**江镇人民公社**。1984年政社分设，重建江镇乡，有江镇、华路、沙泥码头三隻集镇。

1995年，浦东新区撤乡建镇，江镇乡改名**江镇镇**。1998年9月7号，经上海市府批准，撤销江镇、施湾镇，合并建立机场镇。2005年，机场镇同川沙镇合并成立川沙新镇。2011年，川沙新镇、祝桥镇、六灶镇“撤三并二”，成立新个川沙新镇搭仔祝桥镇，江镇社区划畀祝桥镇。

## 参考
江镇市民广场公园

**江镇市民广场公园**勒垃上海市浦东新区祝桥镇江镇，西面是川南奉公路，南面晨阳路，北面晚霞路。公园2002年12月份造个，面积32000平方米，2003年正式对外开放，2012年3月份从镇级公园升级成城市公园，是2012年度上海市文明公园。2025年，江镇市民广场公园进行24小时设施完善工作。

## 参考
东湖家园社区（湖州）

**东湖家园社区**，是吴越湖州市吴兴区月河街道个一隻社区。

## 历史
宋朝、元朝手里，是归安县松亭乡。明朝手里是归安县十一西区十八都。清朝手里是归安县十二区东乡一百廿七庄。民国初年，属吴兴县和孚镇；民国廿四年（1935年）之后到中华人民共和国成立初，属吴兴县鼎新乡，是第十七保。1949年8月份，属道场乡塘南村；1981年10月，改名城东村；2001年9月份，归道场乡唐南村个黄塘漾、地田圩自然村。2010年8月份，建立社区。

## 基本情况
东湖家园社区有拉湖州东湖路两旁，北面、东面、南面分别畀菜花泾港搭三里桥港绕牢，西面是浅塘港。

东湖家园是2007年7月份开始造个，2009年8月份造好，是湖州房地产开发总公司开发建设个，是一隻经济适用房、廉租房、拆迁房工程。东湖家园用地面积27.23公顷，有4500多套房子。

## 参考资料
浮玉社区

**浮玉社区**，是吴越湖州市吴兴区道场乡个一隻社区。

浮玉社区面积15.43万平方米，有5400多个人蹲许（2024年左右）。

## 历史
浮玉社区是2017年2月份成立个，社区里向个人主要是道场乡唐南村、南墩村、城南村搭康山街道水产村个拆迁户。

## 居民区
浮玉花园是2012年开始造个，有拉二环南路搭二环东路交叉路口个西南面，畀浅塘港分成东西两块（东区搭西区）。箇塊地方本來是道场乡南墩村溪东自然村、唐南村部北面。

## 参考资料
道场乡

**道场乡**，是吴越浙江省湖州市吴兴区个一隻乡。

道场乡有拉湖州城区个南面，区域面积61.5平方公里，下底有7隻行政村咾3隻社区（城南、浮玉、湖山府）。

## 歷史
道场乡古代属乌程县三碑乡，民国28年（1939年）吴兴县设道场乡。民国35年（1946年），安仓镇南门外3個保搭康丰乡第九保划畀道场乡。1950年6月份，分成道场、双塘、福山三隻乡。1956年2月份，三隻乡又合并成道场乡。1958年10月份，道场、龙溪两隻乡一淘建立道场人民公社，1963年7月份，道场公社调整成**道场公社**、龙溪公社搭弁南公社。1984年2月份，道场人民公社改成**道场乡**。

民国28年（1939年），吴兴县设立金盖乡、何衡乡，民国35年合并成云巢乡，1950年4月份，划分成云巢、山塘两個乡，1956年4月份又合并成云巢乡。1958年10月份，云巢、妙西两個乡合并成云巢人民公社。1961年6月份，云巢公社调整成云巢、妙西、南埠三個公社。1965年8月份，云巢公社撤脱，划到菁山等公社。1984年4月份，菁山公社划出一部分村坊建立云巢乡。

1999年1月20号，云巢乡并进道场乡。2001年，道场乡个30隻行政村合并成15隻。

2002年10月份，双塘、道场、陆家兜箇三隻村坊從道場鄉劃到嘚鳳凰街道（後末來又劃畀嘚新成立个康山街道）。2005年10月份，黄墅、长西、福山、石泉桥四隻村坊划畀杨家埠镇。

## 行政区划

* 社区：城南社区、浮玉社区、湖山府社区；

* 行政村：道场浜村、钱山下村、唐南村、南墩村、红里山村、施家桥村、菰城村。

## 参考资料
泗塘新村

**泗塘新村**勒垃中华人民共和国上海市宝山区张庙街道长江西路爱辉路附近，是隻小区。伊分别有得泗塘一村、泗塘二村、泗塘三村、泗塘四村、泗塘五村、泗塘六村、泗塘七村，當中泗塘一村、泗塘二村是1959年、1962年造个，泗塘四村是1985年造个。泗塘新村名字是从伊东面个西泗塘来个。

## 参考数据
湖山府社区

**湖山府社区**，是吴越湖州市吴兴区道场乡个一隻社区。

湖山府社区有拉道场乡北部，湖州城区東南面，是道场乡头一個城市社区，下底有湖山府、云启里、云望里介三隻小区。

## 参考资料
锦绣湖

**锦绣湖**，是上海市闵行区七宝镇闵行体育公园个一座人工湖，面积约为3.3万平方米，西面个湿地生态区根弗不同水位种弗同个植物。

2010年，锦绣湖西面水生植物湿地区进行整体改造。2011年，为咾庆祝中国共产党建党90周年，配合闵行体育公园向日葵展活动，闵行体育公园勒垃水生植物湿地区新增红船咾啥个景观，宣扬红色文化精神、宣传中国共产党历史。

## 参考资料

## 参见
* 闵行体育公园
* 闵行文化公园
韩湘水博园

**韩湘水博园**勒垃中华人民共和国上海市闵行区马桥镇江川路3805号，是座水生态园林，国家3A级旅游景区，21世纪初造个，占地758亩，园林里向有600多棵古树、25座古桥，外加一眼仿古建筑。水博园好分成古生态园区、古文化园区、乡村观光乐园。

## 参考数据
马桥镇（上海市）

**马桥镇**勒垃中国上海市闵行区西南部，镇人民政府勒垃北松路2188号。旗忠国际网球中心、旗忠高尔夫球场勒垃马桥镇。面积33.20平方公里，户籍人口3.48万人（2008年）。

## 相关条目
* 邬马渡
上海旗忠森林体育城网球中心

**上海旗忠森林体育城网球中心**简称**旗忠网球中心**，勒垃中国上海市西南部个闵行区马桥镇旗忠村，用地面积约508亩，基地总建筑面积85438平方米，绿化率46.1%，停车位993隻。主赛场建筑面积30649平方米，地上四层，建筑物高度约40米，顶棚钢结构，有得15000隻座位，开启方式赛过隻上海市市花白玉兰个开花过程。伊是上海劳力士大师赛个举办场地。

## 参考
旗忠花园高尔夫俱乐部

**旗忠花园高尔夫俱乐部**，1995年建立，1999年10月开业，勒垃上海闵行区马桥镇，占地1050亩，贴隔壁是上海德威外籍人员子女学校（闵行校园）搭仔国家检察官学院（上海分院），是上海老牌高尔夫球场之一。球场总长7,208码，拢共18隻洞，2014年开始畀《高尔夫文摘》杂志评定是中国十佳高尔夫俱乐部多埭。2018年开始，伊是高尔夫球赛事别克LPGA锦标赛上海站个举办场地。

## 参考

## 外部链接
*
王汉（外交官）

**王汉**（），美国外交官，箇歇是美国驻上海总领事。

## 经历
王汉有加利福尼亚大学圣克鲁斯分校本科学位咾旧金山州立大学硕士学位。

渠當過美国国务院韩国搭蒙古国事务处主任。2018年到2021年，是美国驻华大使馆新闻发言人。渠當過美国国务院韩国事务处个大韩民国部门负责人、美国驻多伦多总领馆个公共事务官员、美国驻上海总领馆个新闻官、驻韩国事务处个公共政策官员，还有国会山皮尔逊研究机构成员。

2023年8月份开始，当美国驻上海总领事。

## 参考资料